title: Vaalisalaisuus

text: Vaalisalaisuudella pyritään siihen, että äänestäjät voivat vapaasti äänestää oman tahtonsa mukaisesti: äänestäjän ei tarvitse välittää uhkailuista tai sosiaalisesta painostuksesta. Vaalisalaisuus ehkäisee myös äänten ostamista ja myymistä, sillä äänen ostaja ei voi varmistua siitä, miten äänestäjä todellisuudessa äänesti.


title: Vaalisalaisuus

text: Vaalisalaisuuden loukkaamista pidetään eräänä vaalivilpin muotona.


title: Vaalisalaisuus

text: Suomen laki varjelee vaalisalaisuutta. Vaalilain 82 § "Vaalisalaisuuden turvaaminen pienillä äänestysalueilla" määrittelee:


title: Vaalisalaisuus

text: Suljetun lippuäänestyksenkin käytännön toteutuksessa voi olla piirteitä, jotka heikentävät vaalisalaisuutta. Esimerkiksi Koreassa Neuvostoliiton miehitysvyöhykkeellä vuoden 1946 vaaleissa oli käytössä kaksi uurnaa, toinen puolueen ehdokkaan "puolesta" ja toinen "vastaan" äänestämistä varten. Näin viranomaiset saattoivat tarkkailla, miten kukakin äänesti. Harva uskalsi äänestää vastaan: viralliset ehdokkaat saivat 97 % äänistä.


title: Vaalisalaisuus

text: Suomessa ehdokaskohtaisten äänimäärien ilmoittaminen äänestysalueittain voi johtaa vaalisalaisuuden heikkenemiseen silloin kun ehdokas on saanut joltain äänestysalueelta vain vähän ääniä. Suomen oikeusministeriön mukaan vaalisalaisuuden heikkeneminen merkitsee kuitenkin vähemmän kuin läpinäkyvyys ja avoimuus.


title: Vaalisalaisuus

text: Ruotsissa eri puolueita äänestetään eri äänestyslipuilla. Äänestyslipun valitessaan äänestäjä tulee samalla paljastaneeksi, mitä puoluetta aikoo äänestää. Muun muassa Euroopan unionin komissio ja parlamentti ovat arvostelleet Ruotsin poikkeuksellista äänestysmenettelyä. Vaalisalaisuus otetaan Ruotsissa käyttöön mahdollisesti tammikuusta 2019 alkaen. Voimassa olevan hallitusmuodon mukaan vaalit ovat Ruotsissa salaiset.


title: Vaalisalaisuus

text: Ranskan vuoden 1795 valtiosäännön 31. pykälässä säädettiin, että kaikki vaalit tapahtuvat salaisella lippuäänestyksellä ("scrutin secret").


title: Vaalisalaisuus

text: 1800-luvun Englannissa oli äänten ostaminen hyvin yleistä. Maanomistajat saattoivat myös kontrolloida äänestäjien valintoja varsinkin sellaisissa vaalipiireissä, joissa oli hyvin vähän äänestäjiä ("rotten boroughs"). Vuonna 1872 säädetty salainen lippuäänestys vähensi näitä epäkohtia huomattavasti.


title: Vaalisalaisuus

text:
Suomen ensimmäisissä yleisissä eduskuntavaaleissa 1907 otettiin käyttöön salainen lippuäänestys. Vaalisalaisuus määrättiin Suomen Suuriruhtinaanmaan Vaalilain 38. pykälässä.
Nykyisin säännökset vaalisalaisuudesta ovat vaalilaissa sekä perustuslain 25. pykälässä.


title: Pahan voima

text: Pahan voima (myös "Pahan voima -87") on Terveiden Käsien vuonna 1987 levyttämä EP, jonka julkaisi Alternative Action Records vuonna 1995. Se nauhoitettiin Tico-Tico-studiolla elokuussa 1987. EP:llä on kuusi kappaletta ja se on tyyliltään hardcore punkiaa.


title: Landkreuzer P. 1000 Ratte

text:
Landkreuzer P. 1000 Ratte (Rotta) oli Natsi-Saksan suunnitelman asteelle jäänyt superraskas panssarivaunu toisen maailmansodan aikana.
Suunnitelmaa ehdotti Kruppin johtaja Edward Grotte kesäkuussa 1942. Taustalla oli vuoden 1941 tutkimus Neuvostoliiton superraskaista vaunuista. Hitler innostui Grotten suunnitelmasta ja määräsi Kruppin aloittamaan kehitystyön. Kaksi suunnitelmaa valmistui joulukuussa 1942 nimillä OKH Auftrag Nr. 30404 ja E-30404/1. Albert Speer ei pitänyt projektia järkevänä ja keskeytti sen 1943, eikä projekti edennyt pitemmälle.
Tuhannen tonnin painoinen supertankki olisi ollut jopa viisi kertaa suurempi kuin maailman suurin koskaan rakennettu panssarivaunu Panzer VIII Maus.


title: Landkreuzer P. 1000 Ratte

text:
Landkreuzer P. 1000 Ratte olisi tarvinnut kymmenien henkien miehistön. Ratteen oli suunniteltu lääkintähuone ja vessa miehistöä varten.
Ratte ei olisi myöskään kyennyt kulkemaan missä tahansa suuren painonsa takia. Esimerkiksi mutaisessa metsässä taikka märällä pellolla se olisi helposti voinut upota pohjaan ja jäädä kiinni erilaisiin esteisiin, varsinkin kaupungissa se olisi ollut täysin turha suurien kerrostalojen takia. Pääaseen 280 millimetrin tykin lataaminen olisi myös kestänyt useamman minuutin. Ilmatorjuntatykeistä huolimatta se olisi ollut helppo kohde pommikoneille.


title: Patric Sarin

text: Patric Sarin (s. 1973 Helsinki) on suomalainen säveltäjä.


title: Patric Sarin

text: Sarin syntyi Helsingissä ja asui lapsuudessaan ja nuoruudessaan myös muun muassa Ranskassa ja Kirkkonummella. Hän opiskeli Svenska handelshögskolanissa pääaineenaan laskentatoimea ja sivuaineena rahoitusta. Pian Handelshögskolanista valmistumisensa jälkeen hän siirtyi kuitenkin musiikkialalle ammattisäveltäjäksi. Ensimmäisen sävellyssopimuksensa hän teki Tom Bone Music -yhtiön kanssa ja hänen nykyinen kustantajansa on AIR Chrysalis Scandinavia.


title: Patric Sarin

text: Sarin aloitti ammattiuransa säveltämällä ulkomaisille artisteille. Hänen ensimmäinen Suomeen tehty kappaleensa oli "Idolsin" ensimmäisen tuotantokauden seitsemän finalistin esittämä "Tuulet puhaltaa", johon sanat teki Ville Pusa. Myöhemmin hän on tehnyt musiikkia monelle "Idolsista" esiin nousseelle artistille, kuten Hanna Pakariselle, Antti Tuiskulle, Katri Ylanderille, Anna Abreulle ja Koop Arposelle. Ulkomaisista artisteista hän on säveltänyt kappaleita muun muassa ruotsalaiselle Darinille, norjalaiselle Margaret Bergerille ja irlantilaiselle Jedwardille.


title: Patric Sarin

text:
Sarin oli vuonna 2008 yksi kolmesta tuomarista "Idolsin" neljännellä tuotantokaudella. Muut tuomarit olivat aiemmilta tuotantokausilta tutut Jone Nikula ja Nina Tapio.
Sarin lauloi Kendin singlekappaleiden "Connected" ja "Heartbeat Of The City" kertosäkeet salanimellä Vince Jackson.


title: Patric Sarin

text: Sarin on ollut naimisissa syyskuusta 2008 ja hänellä on vaimonsa kanssa yksi lapsi, vuonna 2007 syntynyt poika.


title: Herukat

text: Herukat eli viinimarjat ("Ribes") on herukkakasvien heimon ("Grossulariaceae") ainoa suku. Lajit kasvavat luonnonvaraisina pohjoisen pallonpuoliskon lauhkealla vyöhykkeellä.


title: Herukat

text: Herukat ovat kesävihantia tavallisesti yksikotisia pensaita. Lehdet kasvavat kierteisesti ja ovat tavallisesti hammaslaitaisia. Kukinto on tavallisesti terttu. Kukat voivat olla vihertäviä, keltaisia, punaisia tai harvoin valkoisia. Verhiö ja teriö ovat viisilehtisiä. Verholehdet ovat tavallisesti paljon suurempia kuin terälehdet. Kukkapohjus on maljamainen, kellomainen tai putkimainen. Hedelmä on pallomainen pohjusmarja.Marjakasvina viljellyt punaherukat, lajit lännenpunaherukka, alppipunaherukka, pohjanpunaherukka, kartanonpunaherukka ja hollanninpunaherukka, muodostavat lajiryhmän ("Ribes rubrum" -ryhmä).


title: Nollapersoona

text:
Nollapersoona on kieliopillinen luku. Se esiintyy lauseessa, jossa on yksikön kolmannessa persoonassa ("hän"-muodossa) taipuva verbi, mutta ei subjektia. Esimerkiksi kysymyksessä "Saako sinut huomenna kiinni puhelimitse?" on nollapersoona, koska subjektia ei lauseessa ole.
Nollapersoonassa olevat lauseet tarkoitetaan yleensä ymmärrettäviksi geneerisinä; silloin subjektin merkitys on joko "kuka tahansa" tai "ei kukaan".
Esimerkeistä on havaittavissa, että nollapersoonalause on sisällöltään passiivin, mutta rakenteeltaan aktiivin kaltainen.


title: Nollapersoona

text: Suomen kielessä nollapersoonaa pidettiin aikaisemmin puhtaasti puhekielisenä ilmiönä; nykyään sen käyttöä on alettu hyväksyä myös kirjallisessa ilmauksessa.


title: Wright Cycle Company

text: Wright Cycle Company on yhdysvaltalaisten Wrightin veljeksten perustama polkupyöriä valmistava yritys. Yritys toimi viidellä paikkakunnalla Daytonissa, Ohiossa. Orville ja Wilbur Wright perustivat polkupyöräkorjaamon vuonna 1892. Vuonna 1896 toimintaa laajeni polkupyörien valmistukseen ja myyntiin. Wrightit keksivät itseöljyävän navan ja kehittivät polkupyörän kampien valmistustekniikkaa lisäämällä muun muassa vasemmanpuoleiseen kampeen vasenkätiset kierteet estämään polkimen aukikiertymistä ajon aikana.


title: Wright Cycle Company

text: Veljekset käyttivät polkupyörien myynnistä saamansa tulot lentokoneisiin liittyviin kokeisiinsa.


title: Kiinan maitojauheskandaali

text: Kiinan maitojauheskandaali sai alkunsa syyskuussa 2008, kun julkisuuteen vuoti tieto myrkyllisen melamiinin käytöstä meijerituotteissa. Vaarallista melamiinia löytyi joka viidennen kiinalaisen meijerin tuotteista. Kiinan elintarvikkeiden turvallisuudesta vastaava laadunvalvontaviraston johtaja Li Changjiang erosi 22. syyskuuta 2008 myrkytystapausten vuoksi. Pääsyyllisenä pidetty Sanlu-maitoyhtiön meijerin johtaja Tian Wenhua sai elinkautisen vankeustuomion tammikuussa 2009.


title: Kiinan maitojauheskandaali

text: Kolme kiinalaismeijeriä pyysi julkisesti anteeksi osuuttaan skandaalissa ja lupasi korvauksia sairastuneiden lasten perheille. Presidentti Hu Jintao syytti paikallisviranomaisia. Pääministeri Wen Jiabao myönsi, että myös hallituksen olisi pitänyt valvoa meijeriteollisuutta paremmin. YK moitti Kiinaa liian hitaasta reagoinnista skandaaliin.


title: Kiinan maitojauheskandaali

text: Heinäkuussa 2010 Kiinassa löydettiin jälleen myrkyllistä maitoa. Melamiinia oli siinä viisisataakertaisesti sallittuun nähden. Jauhe oli varastossa eikä siis vielä myynnissä. Osa kuului erään, joka oli jo 2008 määrätty tuhottavaksi.


title: Kiinan maitojauheskandaali

text: Terveysministeriön mukaan 22. syyskuuta 2008 oli sairaalatutkimuksissa käytetty oireiden takia jo 53 000 lasta. 13 000 on jäänyt hoidettaviksi, ja 104 lapsen tila on vakava. Oireita saaneista ja sairastuneista 80 prosenttia on alle kaksivuotiaita. Manner-Kiinassa oli 22.9.2008 kuollut kaikkiaan neljä vauvaa juotuaan saastuneesta jauheesta valmistettua maitoa.


title: Kiinan maitojauheskandaali

text: Ensimmäisten raporttien 16. syyskuuta 2008 mukaan myrkylliseen maitojauheeseen kuoli ainakin kolme lasta ja yli 6 200 sairastui. Syyskuussa 2008 terveysviranomaisten mukaan sairastuneiden määrä nousee yhä. Hongkongin terveysviranomaisten mukaan kolmevuotias pikkutyttö kärsii munuaiskivistä juotuaan myrkyllisestä jauheesta tehtyä maitoa. Tyttö pääsi sairaalasta kotihoitoon 22.9.


title: Kiinan maitojauheskandaali

text: Sairaalassa oli lokakuussa 2008 yhä yli 3 000 lasta. Kiina poltti lokakuussa 2008 yli 30 000 tonnia melamiininpitoista maitojauhetta ja äidinmaidonkorviketta neljässä sementtitehtaassa ja kahdessa rauta- ja terästehtaassa. Melamiinin takia sairastui yhteensä 300 000 lasta, sairaalahoitoa tarvitsi yli 50 000 lasta ja 6 lasta kuoli. Arvioiden mukaan melamiinia sisältänyttä maitoa oli Pekingissä juonut joka neljäs lapsi.


title: Kiinan maitojauheskandaali

text: Tammikuussa 2010 Kiinan viranomaiset ilmoittivat Shanghai Pandan maidossa olevasta melamiinista. Tapaus tuli ilmi joulukuussa 2008. Shanghai Panda oli osallisena alkuperäisessä maitoskandaalissa mutta oli saanut jatkaa luvattuaan parantaa tuotteidensa turvallisuutta. Tapausta tutkittiin helmikuusta 2009 alkaen, mutta se paljastettiin vasta tammikuussa 2010, vaikka uudistetun lainsäädännön mukaan yleisölle tulee kertoa tiedot välittömästi.


title: Kiinan maitojauheskandaali

text: Terveysministeriön mukaan maitojauheessa oli myrkyllistä teollisuuskemikaalia, "melamiinia". Sitä käytetään muun muassa muovin pintakäsittelyssä. Kiina on maailman suurin melamiinin tuottaja. Melamiinia ei saa käyttää missään päin maailmaa elintarviketuotannossa. Sitä on lisätty maitojauheeseen proteiinipitoisuuden kasvattamiseksi.


title: Kiinan maitojauheskandaali

text: Elimistön proteiineissa (aminohapoissa) on typpeä keskimäärin 16 %. Maidon yhtenä laatukriteerinä pidetään proteiinipitoisuutta, jota mitataan typpipitoisuutena. Lisäämällä maitoon vedellä jatkettua melamiinia (jossa typen massaosuus on huomattavat 69 %), saadaan maidon ”proteiinimäärää” kohotettua ja tuloja kasvatettua, kun maitotuotteiden tilavuutta voidaan huomattavasti kohottaa typpipitoisuuden alentumatta. Melamiini vaurioittaa munuaisia. Esimerkiksi kissoilla melamiini erittyy virtsaan ja saa aikaan polyuriaa (runsasta virtsaneritystä), proteinuriaa (virtsan mukana erittyy liikaa proteiinia), virtsakiteitä, virtsakiviä ja pahimmillaan munuaisten tubulusolujen nekroosin (solukuoleman) sekä uremian (munuaisten vajaatoiminta) ja jopa kuoleman.


title: Kiinan maitojauheskandaali

text: Viranomaiset tutkivat 109 meijeriä. Melamiinia löytyi 22 meijerin tuotteista. Kiinassa on yli 1 600 maidontuottajaa. Tuotteita veti pois myynnistä myös maan suurin meijeri Mengniu ja Pekingin olympialaisia sponsoroinut Sisä-Mongolian Yili. Tuotteita oli viety myös Aasiaan ja Afrikkaan. Havaitut kolme kuolemantapausta liittyvät Sanlu-meijeriin Hebeissä, josta uusiseelantilainen Fonterra omistaa osan. Arla Foods tekee yhteistyötä suurimman meijerin Mengniun kanssa ja joutui keskeyttämään tuotantonsa skandaalin takia. Arlan Kiinassa valmistamat tuotteet myydään Kiinassa.


title: Kiinan maitojauheskandaali

text: Uuden-Seelannin pääministeri Helen Clark mukaan paikallisviranomaiset viivyttelivät kriisin paljastamista viikkoja elokuussa Pekingin olympialaisten aikana. Hebein varakuvernööri Yang Chongyong myönsi 17. syyskuuta 2008 paikallisviranomaisten salailleen asiaa.


title: Kiinan maitojauheskandaali

text: Kiinan maidonkulutus on nelinkertaistunut vuodesta 2000. Markkinoinnissa kerrotaan maidon tekevän lapsista viisaita ja pitkäikäisiä. Kaupungeissa rintaruokinnan vaihto maitojauheeseen on yhä yleisempää. Kiinassa käytetään paljon maitojauhetta maidon sijasta, sillä jääkaapit eivät ole yleisiä.


title: Kiinan maitojauheskandaali

text: 1990-luvulla kiinalainen kaupunkilainen kulutti vuosittain viisi kiloa meijerituotteita, kun Yhdysvalloissa kulutus oli 100 kg/asukas. Vuonna 2002 Kiinan kulutus oli 16 kg/asukas. Kulutuksen ennustettiin kasvavan 30-40 kiloa vuosikymmenessä.


title: Kiinan maitojauheskandaali

text: EU-maat eivät tuo kiinalaisia maitotuotteita Eurooppaan. Viranomaisia pyydettiin syyskuussa 2008 tarkkailemaan maidon jatkojalosteiden, kuten leivän tai suklaan, maahantuontia.


title: Kiinan maitojauheskandaali

text: Suomessa elintarviketurvallisuusvirasto veti markkinoilta White Rabbit -karamellit ja Koala-keksit. Euroopan unioni kielsi syyskuussa 2008 lopussa keksien ja suklaan tuonnin ja tehosti valvontaa. Hollannissa ja Ranskassa löydettiin melamiinia kiinalaisista kekseistä ja makeisista ja Saksassa ja Belgiassa makeisista. Itävallassa melamiinia oli kiinalaiskaupan pirtelössä ja Unkarissa kiinalaisravintolan ruoassa. Melamiinia löytyi myös Italiasta. Venäjällä takavarikoitiin 1,7 tonnia maitojauhoa.


title: Kiinan maitojauheskandaali

text: Syyskuussa 2008 White Rabbit -suklaamakeisia vedettiin kaupoista Singaporessa, Kanadassa ja Uudessa-Seelannissa. Japanilainen Marudai Foods veti tuotteita markkinoilta. Kemikaalia löytyi Hongkongissa, Singaporessa, Taiwanissa, Filippiineillä ja Vietnamissa. Etelä-Koreassa vedettiin myynnistä M&M’s-suklaamakeisia ja Snickers- ja Kit Kat -patukoita. Yhdysvalloissa ihmisiä varoitettiin Mr. Brown -pikakahvista ja teestä. Brittiläinen Cadbury veti myynnistä suklaata Aasiassa ja Australiassa. Unilever veti myynnistä Lipton-merkkisiä maitotuotteita.


title: Kiinan maitojauheskandaali

text: Suomen tullissa hylätään Kiinasta tuotavista elintarvikkeista 16 prosenttia, kun hylkäysprosentti on muuten kymmenen.


title: Lärm

text: Lärm on alankomaalainen hardcore punk/thrashcore/powerviolence-yhtye, Lärm perustettiin vuoden 1981 paikkeilla ja hajosi 1987. Vuoden 2003 jälkeen Lärm on soittanut yhden konsertin vuosittain, vaikkakin vokalistina on toiminut sijaislaulajia. Yhtyeen nimi on saksaa ja tarkoittaa meteliä.


title: Dan Ingalls

text: Dan Ingalls (s. 1944) on yhdysvaltalainen olio-ohjelmoinnin pioneeri ja viiden eri Smalltalk-ohjelmointikielisukupolven pääarkkitehti, -suunnittelija ja -toteuttaja. Hän kehitti tavukoodatun virtuaalikoneen, joka teki Smalltalkin hyödylliseksi 1976.


title: Dan Ingalls

text: Ingalls myös kehitti yleisen "bit blit" -operaation (BitBlt, "Bit-Block Transfer"), jota nykyään käytetään graafisissa sovelluksissa, tyypillisesti bittikarttojen ja ponnahdusmenujen kanssa.


title: Dan Ingalls

text: Ingalls suoritti alemman korkeakoulututkinnon fysiikasta Harvardin yliopistossa ja ylemmän sähkötekniikasta Stanfordin yliopistossa. Ollessaan jatko-opiskelijana Stanfordissa Ingalls perusti oman yrityksen eikä koskaan palannut takaisin viemään tohtorinopintojaan loppuun.


title: Dan Ingalls

text: Ingalls sai vuonna 1984 ACM Grace Murray Hopper -palkinnon hänen Xerox PARC -tutkimuksestaan, Smalltalk-kielen kehittämisestä ja BitBlt-operaatiosta. Vuonna 1987 hän sai Alan Kayn ja Adele Goldbergin kanssa ACM Software System -palkinnon heidän työstään Smalltalkin kanssa.


title: Varsapuistikko

text: Varsapuistikko () sijaitsee Helsingissä Kaisaniemenkadun, Yrjö-Koskisen kadun ja Unioninkadun väliin jäävässä kolmiossa Metsätalon tuntumassa. Se oli aikoinaan osa Kaisaniemen puistoa, mutta jäi siitä erilleen, kun Kaisaniemenkatu rakennettiin puiston läpi. Puisto on saanut nimensä siellä sijaitsevasta 1928 valmistuneesta Emil Cedercreutzin veistoksesta "Äidinrakkaus", joka kuvaa hevosen varsaa ja sen emää.


title: Varsapuistikko

text:
Cedercreutz teki itse kaupungille aloitteen veistoksesta. Paikaksi hän ehdotti Eiran puistoa tai Sirkustoria nykyisen Paasivuorenkadun varrella Siltasaaressa. Asemakaava-arkkitehti valitsi kuitenkin pikkupuiston Kaisaniemestä, ja Cedercreutz oli valintaan tyytyväinen.
Veistos on syntynyt Cedercreutzin omista kokemuksista hänen kotitalonsa pelloilla, joilla tammoja varsoineen käyskenteli. Arabian tehdas on valmistanut veistosta myös fajanssista, ja sen luonnoksia on Emil Cedercreutzin museossa.


title: Varsapuistikko

text: Hevosen eteen on joskus tuotu heiniä.


title: Uusi suomi–englanti-suursanakirja

text: Uusi suomi–englanti-suursanakirja () on Raija Hurmeen, Riitta-Leena Malinin ja Olli Syväojan toimittama kaksikielinen yleissanakirja. Kirjan on kustantanut WSOY. Ensimmäinen painos ilmestyi 1984. Sanakirja sisältää noin 160 000 hakusanaa ja sanontaa. Kirja on saatavana myös CD-ROM-muodossa.


title: James Franco

text: James Edward Franco (s. 19. huhtikuuta 1978 Palo Alto, Kalifornia) on yhdysvaltalainen näyttelijä, elokuvaohjaaja, käsikirjoittaja, tuottaja ja taiteilija. Hän aloitti näyttelemisen 1990-luvun lopussa esiintymällä televisiosarjassa "Freaks and Geeks" sekä useissa teinielokuvissa. Franco sai maailmanlaajuista kuuluisuutta vuonna 2001 esiintymällä James Deanin elämään pohjautuvassa elämäkertaelokuvassa "James Dean", josta hän voitti Golden Globe -palkinnon parhaana näyttelijänä.


title: James Franco

text: Francon isän sukujuuret olivat Portugalista (Madeira) ja Ruotsista ja hänen äitinsä perhe on venäjänjuutalaisia maahanmuuttajia.


title: James Franco

text: Franco esiintyi 2000-luvulla Harry Osbornina "Hämähäkkimies"-elokuvissa ja vuonna 2005 Robert Princenä sotaelokuvassa "The Great Raid". Seuraavana vuonna Franco näytteli myös elokuvissa "Tristan & Isolde" ja "Flyboys". Vuonna 2008 Franco esiintyi komediaelokuvassa "Pineapple Express – ohutta yläpilveä" Seth Rogenin kanssa. Lisäksi hän esiintyi samana vuonna elokuvassa "Milk". Franco esitti pääosaa tositapahtumiin perustuvassa elokuvassa "127 tuntia", josta hän sai Oscar-ehdokkuuden. Vuoden 2016 Stephen Kingin menestysromaaniin perustuvassa minisarjassa "11.22.63" Franco esittää pääroolia. Hän esittää pääroolia vuonna 2017 alkaneessa David Simonin luomassa televisiosarjassa "The Deuce".


title: James Franco

text: Vuonna 2017 Franco ohjasi Tommy Wiseausta kertovan elokuvan "The Disaster Artist", jossa hän myös esittää pääosaa. Hänet palkittiin roolistaan parhaan miespääosan Golden Globella.


title: Johan Hyvönen

text: Johan Erik Hyvönen (25. lokakuuta 1895 Viitasaari – 30. syyskuuta 1918) oli suomalainen jääkärivänrikki. Hänen vanhempansa olivat pankinjohtaja Erik Hyvönen ja Ellen Maria Häggqvist.


title: Johan Hyvönen

text: Hyvönen kävi kaksi luokkaa Oulun reaalilyseota ja suoritti yksityisesti viidennen luokan kurssin vuonna 1914 sekä jatkoi opintojaan kolme lukukautta Tampereen teknillisessä opistossa.


title: Johan Hyvönen

text: Hyvönen työskenteli Tampereen pellavatehtaan konepajalla ennen liittymistään vapaaehtoisena Saksassa sotilaskoulutusta antavaan jääkäripataljoona 27:n pioneerikomppaniaan 5. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella.


title: Johan Hyvönen

text: Hyvönen saapui Suomeen (Vaasaan) jääkäreiden pääjoukon mukana vänrikiksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 9. jääkäripataljoonan 3. komppaniaan, missä hänet siirrettiin 23. maaliskuuta 1918 pataljoonan aseupseeriksi ja 8. toukokuuta 1918 alkaen joukkueenjohtajaksi 2. komppaniaan. Hän otti osaa sisällissodan taisteluihin Viipurissa.


title: Johan Hyvönen

text: Sisällissodan jälkeen hänet siirrettiin Turun lentokouluun 30. kesäkuuta 1918 tähystäjäoppilaaksi. Tämän lentäjän alun kohtaloksi tuli saada surmansa lento-onnettomuudessa 30. syyskuuta 1918. Hänet haudattiin Tornioon.


title: Angelo Scola

text: Angelo Scola (s. 4. marraskuuta 1941) on italialainen kirkonmies. Hän sai vihkimyksensä katoliseksi papiksi 18. heinäkuuta 1970 ja piispaksi 21. syyskuuta 1991. Hän on toiminut Grosseton piispana 1991–1995 ja vuodesta 2002 Venetsian patriarkkana.


title: Angelo Scola

text: Scolasta tuli kardinaali vuonna 2003, ja hän osallistui vuoden 2005 konklaaviin.


title: Angelo Scola

text: Scola oli mukana paavinvaaleissa 2005 ja 2013. Vuonna 2013 hän oli ennakkosuosikki.


title: Giovanni da Verrazzano

text: Giovanni da Verrazzano (n. 1485-1528) oli italialaissyntyinen tutkimusmatkailija, joka työskenteli Ranskan hovin palveluksessa. Hän oli ensimmäinen eurooppalainen, joka tutki Pohjois-Amerikan Atlantin puoleista rannikkoa Floridan ja Newfoundlandin välillä.


title: Giovanni da Verrazzano

text: Verrazano syntyi Greve in Chiantissa, Toscanassa, ja oppi purjehtimaan Välimeren itäosissa. On mahdollista, että hän osallistui jo parikymmenvuotiaana Thomas Aubertin matkaan Newfoundlandiin 1508. Vuonna 1524 hän lähti omilla laivoillaan Madeiralta länteen etsimään Ranskan käyttöön meritietä Kiinaan - perimätiedon mukaan Atlantti ulottui Aasian rannikoille asti. Hän löysi maata jossain etelässä, jossa palmut huojuivat - tämä on sijoitettu moneen paikkaan Floridan ja Pohjois-Carolinan välille - ja jatkoi rannikkoa pohjoiseen. Ensimmäisenä eurooppalaisena hän kävi myös Hudson-joen suulla, nykyisen New Yorkin alueella. Verrazzano kartoitti rannikkolinjaa moderneilla navigaatiovälineillä, ja raportoi, että Kanada oli maayhteydessä tähän suureen ennalta tuntemattomaan mantereeseen, jota myöhemmin alettiin kutsua Pohjois-Amerikaksi.


title: Óssa

text:
Óssa () eli Kíssavos (Κίσσαβος, myös "Kísavos") on vuori Koillis-Thessaliassa Kreikassa. Sen korkeus on 1 978 metriä ja prominenssi 1 854 metriä.
Óssa sijaitsee Lárisan alueyksikön alueella Ólymposvuoren eteläpuolella lähellä pohjoisen Egeanmeren rannikkoa, linnuntietä noin 30 kilometriä koilliseen Lárisan kaupungista. Vuoren korkeimman huipun nimi on Profítis Ilías (Προφήτης Ηλίας). Óssan ja Ólympoksen erottaa toisistaan Témpin eli Tempen sola.


title: Óssa

text: Kreikkalaisessa mytologiassa vuori syntyi, kun kaksi jättiläistä, Otos ja Efialtes, halusivat kiivetä Ólympokselle. Siksi nämä kasasivat kokoon Óssan ja läheisen Pílio- eli Pelionvuoren. Apollon kuitenkin surmasi jättiläiset. Antiikin aikana vuoren länsirinteiltä saatiin roomalaisten suosimaa harvinaisempaa vihreää porfyyriä sekä vihreää marmoria. Vuorella palvottiin erityisesti Demeteriä.


title: Óssa

text: Nykyisin Óssa on Natura 2000 -aluetta. Vuorelle kulkee kaksi yleisempää vaellusreittiä, toinen lounais- ja toinen luoteispuolelta. Huipulta avautuu näköala Ólympokselle, Pineiós-joen suistolle sekä kirkkaalla säällä aina Áthokselle asti.


title: Kirjohanhet

text: Kirjohanhet ("Branta") on hanhien alaheimoon kuuluva lintusuku.


title: Ekologinen pyramidi

text: Ekologinen pyramidi on biologian käsite, jolla kuvataan tuottajien ja kuluttajien määrää eliöyhteisössä. Se osoittaa muun muassa, että kuluttajien määrä on pienempi kuin tuottajien energian poistumisesta johtuen. Ekologinen pyramidi koostuu trofiatasoista.


title: Nomination

text: Nomination Italy on italialainen design- ja muotikorujen valmistaja. Yhtiön perusti Paolo Gensini vuonna 1987.


title: Nomination

text: Tunnetuksi merkki tuli rannekorusarjastaan, joka oli mukailtavissa ja personoitavissa yksilölliseksi. Rannekoru koostui vaihdettavista paloista, joita oli mahdollista keräillä ja näin muokata koru oman näköiseksi. Ilmiö yleistyi trendiksi 2000-luvulla alkaen Yhdysvalloista. Alkuperäiset Nomination-rannekorut olivat vaaleaa ruostumatonta terästä ja pääosin suunnattu nuorille naisille, mutta ilmiön yleistyttyä yhtiö julkaisi myös levennettyjä, tummennettuja ja maskuliinisempia malleja miesten käyttöön. Alkuperäiset materiaalit on kuitenkin yhä säilytetty. Rannekoruissa käytetyt kivet ovat lähes poikkeuksetta zirkoneita. Rannekorujen lyötyä läpi maailmalla myös väärennökset ja jäljitelmät yleistyivät ja markkinoille tuli lukuisia samantapaisia koruja valmistavia yrityksiä. Nomination on kuitenkin korutyypin alkuperäinen kehittäjä ja yhä suurin italialainen muokattavien rannekorujen valmistaja maailmalla. Yhden aidon korupalan keskihinta on 20-50 euroa ja niitä sijoitellaan rannekoruun yleensä noin 10 kappaletta. Yhtiön koruja voidaankin pitää verrattain arvokkaina arkiseen käyttötarkoitukseensa nähden. Korutyyppi tunnetaan muualla maailmassa englanninkielisellä nimellä ”Italian charm bracelets”.


title: Nomination

text: Läpimurtonsa jälkeen Nomination sai riveihinsä lukuisia uusia suunnittelijoita ja alkoi laajentaa mallistoaan myös muihin koruihin sekä kelloihin. Päämateriaalina säilytettiin ruostumaton teräs, uusina materiaalina alettiin käyttää hopeaa ja kultaa. Tällöin yritys otti käyttöönsä myös aidot jalokivet. Nykyisin yhtiö lanseeraa useita uusia korumallistoja vuosittain, ja suurimman osan niistä täysmääräisinä eli sisältäen sormuksen, ranne-, kaula- sekä korvakorut. Koottavien rannekorujen lisäksi valikoimaan kuuluu kerralla noin 20 muuta korusarjaa. Yrityksellä on vuoteen 2008 mennessä jo 35 vain omia tuotemerkkiä myyvää liikettä eri suurkaupungeissa. Vuodesta 2006 lähtien Nominationilla on ollut liike Milanossa arvokkaasta huippumuodista tunnetulla Corso Venezian ostoskadulla.


title: Maire Pyykkö

text: Maire Pyykkö (s. 12. kesäkuuta 1947 Kohtla-Järve, Viro) on virolais-suomalainen lasitaiteilija ja taidemaalari. Hän valmistui 1982 taiteen maisteriksi Viron Taideakatemiasta. Pyykkö on asunut Suomessa vuodesta 1991.


title: Maire Pyykkö

text: Pyykön töitä on ollut näytteillä muun muassa Venäjällä, Liettuassa ja Suomessa. Hän on tehnyt Suomessa myös julkisia teoksia, kuten lasimaalauksia, jotka sijaitsevat kirkoissa ja muissa kristillisissä kohteissa.


title: Maire Pyykkö

text: Maire Pyykkö kehittää akvarellia algoritmillä-opetusmenetelmää ja soveltaa opetusta verkkoon.


Maire Pyykkö


title: Maire Pyykkö

text: Pyykön teoksia on Valko-Venäjän Taidemuseossa ja Historiallisessa museossa, Shaulijäin taidemuseossa Liettuassa sekä Moskovan Taideteollisuusmuseossa. Hänen teoksiaan on yksityiskokoelmissa Yhdysvalloissa, Italiassa, Saksassa, Suomessa, Venäjällä, Valko-Venäjällä.


title: Suorasiipiset

text:
Suorasiipiset (Orthoptera) on hyönteisten lahko, johon kuuluvat muun muassa sirkat, heinäsirkat ja hepokatit. Lahkon useimmille jäsenille on yhteistä voimakkaat hyppyjalat takaraajoina. Lahkoon kuuluu yli 20 000 lajia, joista Suomessa tavataan säännöllisesti 28.
Suorasiipiset käyvät läpi epätäydellisen muodonmuutoksen. Munasta kuoriutuu toukka, mutta toukka ei koteloidu, vaan usean toukkavaiheen kautta alkaa vähitellen muistuttaa yhä enemmän aikuista yksilöä.


title: Suorasiipiset

text: Suorasiipisillä on kaksi paria suoria siipiä. Monet lajit tuottavat sirittävää ääntä hieromalla siipiään vastakkain tai takajalkoja vasten.


title: Suorasiipiset

text: Eräät maailman suurimmista hyönteisistä kuuluvat suorasiipisiin: niiden vartalo voi olla yli 11 cm pitkä ja siipien kärkiväli 22 cm. Toisaalta lahkoon kuuluu alle puoli senttiä pitkiä lajeja.


title: Hannu Brelo

text: Hannu Brelo (k. 2. toukokuuta 2012) oli suomalainen laulaja, joka sävelsi ja sanoitti lauluja livvinkarjalaksi. Hänen vanhempansa syntyivät Suojärvellä Hautavaaran kylässä, jossa heidän kotikielensä oli livvi. Hannu Brelo syntyi Pohjois-Karjalassa, ja hänen lapsuudenkielensä oli myös livvi.


title: William Häkli

text: William Leonard Häkli (22. tammikuuta 1893 Hämeenlinna - 6. joulukuuta 1967) oli suomalainen jääkärieversti. Hänen vanhempansa olivat kauppias Johan Häkli ja Anna Vilmi. Hänet vihittiin avioliittoon vuonna 1922 Märta Braxenin kanssa, josta hän erosi vuonna 1946 ja avioitui toisen kerran vuonna 1947 farmaseutti Ilta Saima Muroma omaa sukua Päiviön kanssa.


title: William Häkli

text: Häkli kirjoitti ylioppilaaksi Helsingin suomalaisesta normaalilyseosta vuonna 1913 ja liittyi Eteläsuomalaiseen osakuntaan. Opintojaan hän jatkoi Helsingin yliopiston lainopillisessa tiedekunnassa vuosina 1913–1914. Häkli kävi Nikolain ratsuväenopistoa Pietarissa 1. lokakuuta 1914 – 1. joulukuuta 1914. Hän suoritti Sotakorkeakoulun komentajakurssin vuonna 1926 ja yleinen osaston vuosina 1927–1928 sekä Taistelukoulun orientoivan kurssin vuonna 1928.


title: William Häkli

text: Häkli liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 25. helmikuuta, josta hänet siirrettiin 18. syyskuuta 1916 pataljoonan täydennysjoukkoon ja edelleen vastaperustettuun pataljoonan haupitsipatteriin 13. joulukuuta 1916. Häkli otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: William Häkli

text: Häkli saapui Suomeen (Vaasaan) jääkäreiden pääjoukon mukana varavääpeliksi ylennettynä 25. helmikuuta 1918. Hänet komennettiin Suomen sisällissotaan Jääkäritykistön 3. patteriin, missä joukossa hän otti osaa taisteluihin Kurussa, Muroleessa, Viljakkalassa ja Ylöjärvellä sekä Tampereella. Tampereen valloituksen jälkeen hänet siirrettiin tykistön uudelleen järjestelyn myötä jaosjohtajaksi Jääkäritykistöprikaatin 3. jääkäripatteriston 6. patteriin ja otti osaa taisteluihin Viipurissa.


title: William Häkli

text: Häkli palveli sisällissodan jälkeen Suomen tykistökoulussa, josta hänet siirrettiin 28. heinäkuuta 1918 päälliköksi Vuoristotykistöpatteriston 2. patteriin (patteristo tunnettiin myöhemmin nimellä Jääkäritykistöpatteristo). Seuraavaksi hänet siirrettiin 16. kesäkuuta 1920 komentajaksi Kenttätykistörykmentti 2:n 3. patteristoon, ja edelleen 17. syyskuuta 1924 komentajaksi Kenttätykistörykmentti l:n 1. patteristoon ja 16. toukokuuta 1928 alkaen komentajaksi Jääkäritykistörykmenttiin, kunnes hänet komennettiin 2. toukokuuta 1932 Sotakorkeakoulun opettajaksi ja 1. heinäkuuta 1933 Yleisesikuntaan, mistä määrättiin sotilasasiamieheksi Moskovaan. Moskovasta palattuaan hänet siirrettiin 5. lokakuuta 1934 ja aloitti työnsä 4. maaliskuuta 1935 alkaen Kenttätykistörykmentti 2:n komentajana.


title: William Häkli

text: Häkli osallistui talvisotaan III armeijakunnan tykistökomentajana, osallistuen taisteluihin Karjalankannaksen itäisellä lohkolla suorittaen Tykistön komentajakurssin välirauhan aikana vuonna 1941. Jatkosotaan hän osallistui Karjalan Armeijan (Aunuksen Ryhmä) tykistökomentajana aina sodan loppuun saakka toimien samalla vuosina 1943–1944 7. divisioonan virkaatekevänä komentajana seitsemän kuukauden ajan. Jatkosodassa hän osallistui taisteluihin Aunuksen kannaksella ja Syvärillä. Sodan loppuvaiheessa hän toimi myös Kannaksen Joukkojen tykistökomentajana. Sotien jälkeen hän toimi tykistön tarkastajan erikoistehtävissä muun muassa sotavankien luovutuslautakunnan puheenjohtajana. Vakinaisesta palveluksesta hän erosi vuonna 1944 ja siirtyi Häklin Kalustot Oy:n toimitusjohtajaksi toimien vuodesta 1956 ainoastaan yrityksessä omistajan roolissa. Hänet haudattiin Honkanummelle.


title: Walter Raleigh

text: Sir Walter Raleigh (n. 1552 – 29. lokakuuta 1618) oli englantilainen kirjailija, sotilas ja tutkimusmatkailija. Hän osallistui aktiivisesti Pohjois-Amerikan uudisasuttamiseen.


title: Walter Raleigh

text: Raleigh opiskeli Oxfordin yliopistossa, taisteli Ranskassa hugenottien kanssa ja jatkoi lakiopintojaan Lontoossa.


title: Walter Raleigh

text: Vuonna 1578 Raleigh matkasi Pohjois-Amerikkaan velipuolensa Sir Humphrey Gilbertin kanssa. Hän perusti Amerikan ensimmäisen englantilaisten siirtokunnan Pohjois-Carolinaan Roanoke Islandille vuonna 1585. Siirtokunta hylättiin myöhemmin.


title: Walter Raleigh

text: Raleigh kunnostautui monissa Elisabet I:n sotilasoperaatioissa ja aateloitiin vuonna 1585. Väitetty romanssi kuningattaren kanssa lienee kuitenkin myöhempien aikojen elokuvantekijöiden mielikuvitusta.


title: Walter Raleigh

text: Vuonna 1603 Raleighia syytettiin vallankumouksellisesta vehkeilystä Jaakko I:tä vastaan ja vangittiin Toweriin. Vankilassa ollessaan hän kirjoitti maailmanhistoriateoksensa "History of the World". Kolmentoista vuoden vankeuden jälkeen Raleigh vapautettiin ja lähetettiin Etelä-Amerikkaan etsimään Eldoradoa. Hänen palattuaan kumoussyytteet uusittiin, ja Jaakko I mestautti Raleighin vuonna 1618.


title: Thomas Shelton

text:
Thomas Shelton oli 1500- ja 1600-lukujen taitteessa elänyt kääntäjä, joka käänsi ensimmäisenä Miguel de Cervantesin romaanin Don Quijote
englanniksi.


title: Thomas Shelton

text: Sheltonin tekemä Don Quijoten ensimmäisen osan käännös ilmestyi vuonna 1612 ja toisen osan vuonna 1620.


title: Erkki Jokinen (säveltäjä)

text: Erkki Ilmari Jokinen (s. 16. lokakuuta 1941 Tervakoski) on suomalainen säveltäjä ja sävellyksen opettaja.


title: Erkki Jokinen (säveltäjä)

text: Jokinen opiskeli sävellystä Sibelius-Akatemiassa Erik Bergmanin ja Joonas Kokkosen johdolla ja Bilthovenissa Ton de Leeuwin johdolla. Hän suoritti Sibelius-Akatemian sävellysdiplomin 1970.


title: Erkki Jokinen (säveltäjä)

text: Jokinen toimi musiikinteorian opettajana Hämeenlinnan musiikkiopistossa 1971-1981. Vuodesta 1981 hän toimi lehtorina Sibelius-Akatemiassa ja vuosina 2001-2005 sävellyksen professorina.


title: Erkki Jokinen (säveltäjä)

text: Jokista on kuvailtu erittäin itsekriittiseksi säveltäjäksi. Hänen sävellystuotantonsa on suhteellisen suppea, käsittäen noin 40 työtä. Hän ei ole julkaissut uusia sävellyksiä juurikaan 2000-luvun alun jälkeen.


title: Erkki Jokinen (säveltäjä)

text: Jokisen tuotannon pääelementtejä ovat harmonia, tonaalinen väri ja tekstuuri. Hänen varhaiset työnsä koostuvat jyrkistä muutoksista ja eri tekstuurien vastakkainasetteluista, kuten staattisten hetkien ja aggressiivisten rytmisten purkausten vaihtelusta. Hän on käyttänyt töissään sekä perinteistä nuottikirjoitusta, mutta myös vapaampaa paikka-aika notaatiota Erik Bergmanin tapaan 1970-luvun jälkeen.


title: Erkki Jokinen (säveltäjä)

text: 1980-luvulla Jokisen ilmaisu monipuolistui ja lähestyi jälkisarjallisuutta. Myös hänen nuottikirjoituksensa palautui traditionaalisemmaksi.


title: Erkki Jokinen (säveltäjä)

text: Jokinen on käyttänyt ennakkoluulottomasti uusia sointivärejä ja hänet tunnetaan muun muassa harmonikkasävellyksistään, joilla hän on hälventänyt soitinta kohtaan pitkään koettuja ennakkoluuloja. Yleisestikin ottaen Jokinen on säveltänyt enimmäkseen soolosoittimille ja kuorolle suunnattua musiikkia ja kamarimusiikkia. Hänen päätöinään pidetään neljää jousikvartettoa, joissa hän käsittelee kokoonpanoa yhtenäisenä "superinstrumenttina" neljän erillisen instrumentin sijasta.


title: Casio fx-9860G

text: Casio fx-9860G on Casion valmistama graafinen laskin. Parannuksia aiempiin malleihin verrattuna ovat USB-portti, flash-muisti, päivitettävä käyttöjärjestelmä, suurempi nopeus ja korkeakontrastinen nestekidenäyttö.


title: Casio fx-9860G

text:
Casio fx-9860G:stä on monia versioita: standardi fx-9860G, SD-, AU- ja Slim-versiot
Tavallista fx-9860G:tä ja Sd:tä markkinoidaan Ranskassa nimillä Graph85 ja Graph85 SD.


title: Casio fx-9860G

text: Laskinta voi ohjelmoida kahdella tavalla. Fx-9860G:n mukana tulee BASIC-tulkki mahdollistaen yksinkertaisten ohjelmien tekemisen.


title: Casio fx-9860G

text: Toinen tapa on tehdä liitännäinen C-kielellä. Liitännäiset ovat binääriohjelmia, joten ne ovat BASIC-ohjelmia tehokkaampia. Casio on julkaissut kaksi virallista liitännäistä GEOMETRYn ja PHYSIUMin. Casio julkaisi myös SDK:n, joka mahdollistaa käyttäjien omien liitännäisten tekemisen, joskaan tälle ei ole virallista tukea. SDK ja viralliset liitännäiset ovat saatavilla Casion websivulta.


title: Thomas Shelton (pikakirjoittaja)

text: Thomas Shelton (1601 – n. 1650) oli englantilainen pikakirjoitusjärjestelmän kehittäjä. Hän oli aikansa tunnetuin pikakirjoittaja ja pikakirjoituksen opettaja.


title: Thomas Shelton (pikakirjoittaja)

text: Shelton julkaisi kehittämänsä pikakirjoitusjärjestelmän vuonna 1626 teoksessa "Shortwriting, the most exact method" ja vuonna 1638 parannellun version nimellä "Tachygraphy". Järjestelmä perustui aikaisempiin John Willisin ja Edmond Willisin järjestelmiin.


title: Thomas Shelton (pikakirjoittaja)

text: Sheltonin järjestelmä on tullut tunnetuksi siitä, että Samuel Pepys kirjoitti sillä kuuluisan päiväkirjansa.


title: Thomas Shelton (pikakirjoittaja)

text: Hiukan ennen kuolemaansa Shelton julkaisi toisenkin pikakirjoitusjärjestelmän, nimeltään "Zeiglographia". Se ei kuitenkaan levinnyt laajempaan käyttöön.


title: Monikulttuurisuus Suomessa

text: Monikulttuurisuus Suomessa viittaa sekä etniseen monimuotoisuuteen että harjoitettuun monikulttuurisuuspolitiikkaan Suomessa. Monikulttuurisuus-käsite on yleistynyt julkisessa kielenkäytössä maahanmuuttajaväestön kasvun myötä.


title: Monikulttuurisuus Suomessa

text: Professori Karmela Liebkind sai vuonna 2001 Helsingin yliopiston Maikki Friberg -tasa-arvopalkinnon. Palkinto annettiin hänen Helsingin yliopistossa tekemästään työstä tasa-arvon, monikulttuurisuuden ja suvaitsevaisuuden edistämiseksi.


title: Monikulttuurisuus Suomessa

text: Homogeeninen suomalaisuus on myytti, joka taipuu moneen käyttöön ja peittää alleen monimutkaisen ja -muotoisen todellisuuden. Väittää Helsingin yliopiston sosiaalitieteiden laitoksen tutkija Miika Tervonen: ”Myytti yksikulttuurisesta Suomesta ruokkii rasismia Suomessa. Siihen vetoamalla suomalaisuutta rakennetaan tavalla, joka sulkee ulos täällä sukupolvia, vuosisatoja tai jopa vuosituhansia asuneita ihmisiä, kuten vaikkapa saamelaisia”. ”Suomalaistamalla menneisyyttä historiankirjoitus loi perustan sille myyttipohjalle, jolle luotiin uudenlainen kansallisvaltio ja rakennettiin kansallinen itseymmärrys, suomalainen identiteetti”. Samalla sivuutettiin esimerkiksi Zacharias Topeliuksen lanseeraama näkemys eri kansakuntien verenperimästä muodostuneesta kirjavasta suomalaisuudesta.


title: Monikulttuurisuus Suomessa

text: Monikulttuurisuus oli vuoteen 2016 asti osa Ylen ohjelmapolitiikkaa. Ylen määrittelyssä oli pykälä, jonka mukaan Ylen tehtävä on tukea monikulttuurisuutta ja suvaitsevaisuutta. Tämä muutettiin muotoon ”Ylen tehtävä on tukea suomalaisen kulttuuriperinnön vaalimista, suvaitsevaisuutta, yhdenvertaisuutta, tasa-arvoa ja kulttuurista moninaisuutta”.


title: Monikulttuurisuus Suomessa

text: Alma Median paino- ja jakeluyksikkö Alma Manu on todennut monikulttuurisuuden olevan sille ”arkipäivää”. Tämä heijastuu muun muassa jakelutoimintaan, sillä 17 prosenttia Alma Median lehdenjakajista on ulkomaalaistaustaisia.


title: Monikulttuurisuus Suomessa

text: Yhteiset Lapsemme ry:n lehti "Yhteiset Lapsemme" käsittelee monikulttuurisiin- ja maahanmuuttajalapsiin, kehitysmaiden lapsiin, lapsen oikeuksiin, rasismiin ja syrjintään sekä lastensuojeluun liittyviä ajankohtaisia aiheita.


title: Monikulttuurisuus Suomessa

text: Maahanmuuttovirasto totesi lausunnossaan marraskuussa 2016 monikulttuurisuuden muuttavan suomalaista yhteiskuntaa heikentäen muun muassa poliisin toimintamahdollisuuksia. Kaikkien maahanmuuttajien kulttuuriin ei liity vastaavaa viranomaisiin kohdistuvaa luottamusta kuin kantasuomalaisilla, minkä vuoksi poliisi joutuu lähettämään useampia yksiköitä oman palvelusturvallisuuden takaamiseksi.


title: Monikulttuurisuus Suomessa

text: Yleiseksi seurannaisvaikutukseksi Maahanmuuttovirasto lukee etnisen ryhmäytymisen. Siinä ihmiset hakeutuvat oman kulttuurin edustajiensa pariin, mikä heikentää sopeutumista ja integroitumista suomalaiseen yhteiskuntaan sekä aiheuttaa juurettomuutta kotoutumisen epäonnistuessa. Puutteellinen kielitaito, heikko koulutustaso ja työttömyys aiheuttavat syrjäytymistä ja eriarvoistumista. Siitä johtuva epätasainen tulonjako ja mahdollinen rasismin kokeminen voivat Maahanmuuttoviraston mukaan johtaa myös radikalisoitumiseen, mistä merkkinä lisääntynyt Suomi-vastainen ja suomenkielinen jihadistinen propaganda. Suomea ei kuitenkaan lueta terroristijärjestöjen ensisijaiseksi tai strategiseksi kohteeksi, joten riskin muodostavat pääosin yksittäiset toimijat.


title: Monikulttuurisuus Suomessa

text: Poliisiammattikorkeakoulun tutkijat ovat varoittaneet turvallisuusulottuvuuden unohtamisesta suomalaisessa maahanmuuttopolitiikassa. Tilanteessa, jossa integraatiotoiminta ei tehostu, riskinä on poliisitutkijoiden mukaan etnisten ryhmien leimautuminen sekä eristäytyminen ja pahimmillaan väkivaltainen vastakkainasettelu. Tällöin voi syntyä viranomaisten toiminnan kannalta hankalia ja vaarallisia maantieteellisiä alueita.


title: Viron taideakatemia

text: Viron taideakatemia () on virolainen taideoppilaitos Tallinnassa. Se on Viron ainoa yliopistotasoista koulutusta taiteen ja muotoilun aloilla tarjoava oppilaitos. Akatemian rehtori on vuodesta 2015 Mart Kalm. Akatemia perustettiin 1914 Viron taideteollisuuskoulu -nimisenä. Vuonna 1989 perustetun Tallinnan taideyliopiston nimi muutettiin 1995 Viron taideakatemiaksi.


title: Hyötyjäte

text: Hyötyjäte on jätettä, joka voidaan käyttää uudelleen joko kierrättämällä sellaisenaan tai raaka-aineena tuotantoprosessissa. Jätteestä aiheutuu yleensä kuluja, mutta hyötyjätteen aiheuttamat kulut ovat yleensä vähäisemmät kuin kaatopaikalle tai energiakäyttöön menevän jätteen. Hyötyjätettä ovat esimerkiksi paperi, pahvi ja kartonki, lasi, metalli, muovit, biojäte, elintarvikerasvat, puujäte, sähkö- ja elektroniikkaromu, kiviperäiset jätteet ja maa-aines, tekstiilit, ja rakennus- ja purkujäte.


title: Hyötyjäte

text: Hyötyjäte on "uusioraaka-ainetta" ja "uusiomateriaalia". Hyötyjätteestä tehty tuote puolestaan on "uusiotuote" tai "kierrätystuote". Yhden yrityksen jäte voi olla toisen raaka-aine.


title: Hyötyjäte

text: Suomessa kertyi Tilastokeskuksen mukaan vuonna 2006 yhteensä 69,2 miljoonaa tonnia jätettä. Kaatopaikalle loppusijoitettiin noin 58 prosenttia kaikista jätteistä. Uusiokäyttöön päätynyttä hyötyjätettä oli 18,6 miljoonaa tonnia eli noin 27 prosenttia koko jätemäärästä. Yhdyskuntajätettä eli kotitalouksien ja palvelualojen jätettä jätteen kokonaismäärästä oli noin 2,9 prosenttia. Eurostatin tutkimuksen mukaan vuonna 2005 Suomessa saatiin yhdyskuntajätteistä noin 30 prosenttia uusiokäyttöön. Euroopan maista eniten yhdyskuntajätettä käytti uusiomateriaalina Alankomaat, jonka yhdyskuntajätteistä kierrätettiin noin 65 prosenttia. Vähiten tutkituista maista kierrätettiin yhdyskuntajätetä Kreikassa; vain noin 15 prosenttia jätteestä meni uusiokäyttöön.


title: Erkki Jokinen (kirjailija)

text: Erkki Jokinen (s. 1965) on suomalainen kirjailija, valokuvaaja ja pastori. Hänen teoksensa "Idänkohtaus" voitti Vuoden kristillinen kirja -palkinnon vuonna 2005.


title: Erkki Jokinen (kirjailija)

text: Erkki Jokinen asui perheineen Venäjällä vuosina 1996–2000, Kelton kylässä 25 kilometrin päässä Pietarista, ja työskenteli Inkerin kirkon koulutuskeskuksessa kouluttajana. Suomeen palattuaan hän on toiminut Helsingin seurakuntayhtymässä venäjänkielisen työn pastorina ja Kauniaisten Raamattuopistolla maahanmuuttajatyön pilotoijana sekä pastorina. Nykyään hän toimii freelancekirjailijana, -valokuvaajana ja -luennoitsijana sekä tekee seurakuntatyötä.


title: Erkki Jokinen (kirjailija)

text: Jokisen esikoisteos "Idänkohtaus", joka perustuu Jokisen ja hänen perheensä Venäjän-vuosien aikaisiin kokemuksiin, voitti Vuoden kristillinen kirja -palkinnon vuonna 2005. Jokisen teos "Muukalainen" oli niin ikään Vuoden kristillinen kirja - kilpailun finalisti vuonna 2011.


title: Erkki Jokinen (kirjailija)

text: Kirjoissaan "Näkemisen portilla" ja "Suojassa" Jokinen käyttää tekstin liäksi kuvaamiaan luontokuvia. Hän tiivistää ensimmäisen valokuvakirjansa "Näkemisen portilla" lauseeseen: ""Mistä ei voi puhua, se on kuvattava.""


title: Erkki Jokinen

text: Erkki Jokinen on seuraavien henkilöiden nimi:


title: Vantaan Veturi

text: Vantaan Veturi on vantaalainen vuonna 1987 perustettu urheiluseura. Sen päälajit ovat futsal ja jalkapallo. Seuran yleisesti käyttämä lyhenne VALO tulee yhdistyksen koko nimestä "Vantaan Veturi ry – Vandas Lokomotiv rf".


title: Vantaan Veturi

text: Futsalia VALO on pelannut siitä lähtien, kun lajia alettiin Suomessa harrastaa. Se pelasi Futsal-liigassa vuodet 2004–2009. Seuran paras saavutus on SM-pronssi kaudelta 2004–2005. Liigajoukkueessa on pelannut useita jalkapallon Veikkausliigapelaajia, kuten Jarno Parikka, Erkka V. Lehtola, Ilari Äijälä ja Tommi Paavola.


title: Vantaan Veturi

text: Ikämiessarjoissa VALO on moninkertainen Suomen mestari. VALOlla oli 2004-2005 myös juniorijoukkue joka voitti Uudenmaan 1990-syntyneiden sarjan sekä sijoittui toisena kautena kolmanneksi.


title: Vantaan Veturi

text: Jalkapallossa seura on korkeimmillaan pelannut Kolmosessa.


title: Eckhart Tolle

text: Eckhart Tolle ( alun perin Ulrich Leonard Tölle s. 16. helmikuuta 1948) on saksalainen, Kanadassa asuva henkinen opettaja, luennoitsija ja kirjailija. Tolle on opiskellut kirjallisuutta, kieliä ja filosofiaa. Hän tuli tunnetuksi vuonna 1997 julkaistulla teoksellaan ""Läsnäolon voima: tie henkiseen heräämiseen" (The Power of Now: A Guide to Spiritual Enlightenment)". Kirja on ollut New York Timesin bestseller-listalla ja se on käännetty 33 kielelle.


title: Eckhart Tolle

text: Tollen kirjoja on kuvattu new age -henkisiksi itseapuoppaiksi. Ne saivat näkyvyyttä hänen esiinnyttyä Oprah Winfreyn ohjelmissa ja webinaareissa.


title: Turturikyyhkyt

text: Turturikyyhkyt ("Streptopelia") on kyyhkyjen heimoon kuuluva lintusuku.


title: Budućnost Podgorica

text: Budućnost Podgorica on monilajinen urheiluseura Podgoricasta.


title: USS Abraham Lincoln (CVN-72)

text: USS Abraham Lincoln (CVN-72) on Yhdysvaltain laivaston Nimitz-luokan lentotukialus. Sen kotisatama on Everett, Washingtonissa.


title: USS Abraham Lincoln (CVN-72)

text: Alus tilattiin 27. joulukuuta 1982 Newport News Shipbuilding and Drydock Companyltä Newport Newsistä Virginiasta Yhdysvalloista, missä köli laskettiin 3. marraskuuta 1984. Alus laskettiin vesille 13. helmikuuta 1988 kumminaan entisen laivastoministerin James H. Webbin puoliso JoAnn K. Webb. Sen valmistuskustannukset olivat 4,5 miljardia dollaria laskettuna vuoden 2007 rahana.


title: USS Abraham Lincoln (CVN-72)

text: Aluksen miehistö siirtyi alukselle 17. huhtikuuta 1989. Aluksella nostettiin Yhdysvaltain lippu ensi kertaa 1. toukokuuta. Sen ykkösreaktori asetettiin täydelle teholle ensimmäistä kertaa 4. heinäkuuta. Heinä-elokuun aikana aluksen miehistö kuormasi alukselle 291 konttia ampumatarvikkeita sekä muuta materiaalia kaikkiaan 26 555 tonnia. Alus läpäisi ensitestit 30. heinäkuuta ja se oli valmistajan satamassa järjestetyissä testeissä 7.-12. elokuuta ja avomeritesteissä elokuun lopulla. Varsinaiset valmistajan testit saatettiin loppuun 14. syyskuuta.


title: USS Abraham Lincoln (CVN-72)

text: Aluksen satamavartiointi järjestettiin ensimmäisen kerran 1. marraskuuta. Alus liitettiin laivastoon 11. marraskuuta sen ollessa kiinnittyneenä Norfolkin laituriin 12. Aluksen ensimmäiseksi päälliköksi nimitettiin William B. Hayden. Tilaisuuden päätteeksi tukialuksen yli lensi lentokoneita laivaston hävittäjälaivueista VF-41 ja VF-84, rynnäkköhävittäjälaivueista VFA-15 ja VFA-87, rynnäkkölaivueista VA-36 ja VA-65, ilmavalvontalaivueesta VAW-124 ja sukellusveneentorjuntalaivueesta VS-24.


title: USS Abraham Lincoln (CVN-72)

text:
Alus läpäisi 12.-13. maaliskuuta 1990 viimeisen vastaanottotestin. Se siirrettiin 14. maaliskuuta valmistajalle, joka korjasi testeissä havaitut puutteet ja viat. Alus poistui kuivatelakalta 5. kesäkuuta, jonka jälkeen sille kuormattiin seuraavan kuukauden aikana materiaalia. Se palasi palvelukseen 24. heinäkuuta, kun se oli läpäissyt uusinta testit korjausten tarkastamiseksi.
Alus siirrettiin syyskuussa 1990 Tyynelle valtamerelle yhteistoiminta harjoitukseen Argentiinan laivaston ilmavoimien kanssa. Alus aloitti ensimmäisen palvelusrupeamansa läntisellä Tyynellämerellä, kun se määrättiin 28. toukokuuta 1991 osallistumaan Irakin vastaisiin sotatoimiin operaatio Desert Shieldissä ja Desert Stormissa.


title: USS Abraham Lincoln (CVN-72)

text: "Abraham Lincoln" oli matkalla Intian valtamerellä, kun se määrättiin evakuoimaan Yhdysvaltain kansalaisia Luzonin saarelta Pinatubon purkauduttua. Alus johti evakuointeihin määrättyä 23 aluksen osastoa, joka evakuoi kaikkiaan 45000 henkeä Subic Bayn laivastotukikohdasta Cebuun (operaatio Fiery Vigil).


title: USS Abraham Lincoln (CVN-72)

text: Operaatiosta vapauduttuaan alus siirtyi Persianlahdelle, josta sen koneet tekivät tiedustelu- ja taistelulentoja Irakin ja Kuwaitin alueella tukiessaan liittokunnan maajoukkojen operaatioita. Irakin sodan hyökkäysvaiheen päätyttyä presidentti George W. Bush piti sen kannella puheen, jossa ilmoitti sotatoimien päättyneen.


title: USS Abraham Lincoln (CVN-72)

text: Alkuvuodesta 1992 alus oli Alamedassa huollossa ja täydennettävänä. Alus määrättiin lokakuussa 1993 Somalian rannikolle tukemaan YK:n toimintaa alueella. Neljän viikon ajan aluksen koneet Mogadishun yllä tukemassa operaatio Restore Hopea.


title: USS Abraham Lincoln (CVN-72)

text: "Abraham Lincoln" oli laivaston ensimmäinen alus, jonka lentomiehistöön kuului naispilotti. Luutnantti Kara Spears Hultgreen sai surmansa 25. lokakuuta 1994, kun hänen ohjaamansa F-14 Tomcat laskeutui veteen.


title: USS Abraham Lincoln (CVN-72)

text: Aluksen kolmas palvelusjakso alkoi huhtikuussa 1995, kun se määrättiin Persianlahdelle tukemaan operaatio Southern Watchia sekä operaatio Vigilant Sentineliä. Alus törmäsi "USS Sacramentoon", joka joutui muutamaksi viikoksi Jebel Alissa telakalle, selviten itse pienin vaurioin.


title: USS Abraham Lincoln (CVN-72)

text: Aluksen neljäs palvelusjakso alkoi kesäkuussa 1998, jolloin se suuntasi Persianlahdelle tukemaan operaatio Southern Watchia. Alus vietti alueella kolme kuukautta. Seuraavana vuonna alus osallistui harjoituksiin ja se oli ylläpitohuollossa Puget Soundin laivastontelakalla Bremertonissa Washingtonin osavaltiossa.


title: USS Abraham Lincoln (CVN-72)

text: Aluksen viides palvelusjakso alkoi elokuussa 2000, kun se matkasi Persianlahdelle operaatio Southern Watchiin. Tämän jakson aikana alus lentomiehistöineen ja tukialusryhmineen ansaitsi laivaston Meritorious Unit Commendation palkinnon sekä Arleigh Burke Awardin parhaiten edistyneenä Tyynenmeren laivaston osastona.


title: USS Abraham Lincoln (CVN-72)

text: Kotisatamaan alus palasi 11. syyskuuta 2001. Alus lähti 20. heinäkuuta 2002 tukemaan operaatio Enduring Freedomia. Alus palveli alueella uudelleen operaatio Southern Watchissa ennen vierailuaan Perthissä Australiassa. Vierailun aikana alus sai määräyksen siirtyä Persianlahdelle operaatio Iraqi Freedomiin, mikä jatkoi aluksen palvelusrupeamaa 6. toukokuuta 2003 saakka.


title: USS Abraham Lincoln (CVN-72)

text: Alus taisteluryhmineen ja lennostoineen osallistui taistelutoimien avaamiseen. Aluksen lentokoneet tekivät kaikkiaan noin 16500 lentosuoritetta ja käyttivät 1,6 miljoonan dollarin edestä ampumatarvikkeita. Lentotukialus palasi kotisatamaan toukokuussa, jolloin Yhdysvaltain presidentti George W. Bush vieraili aluksella ennen palvelusrupeaman päätöstä ja telakalle siirtoa San Diegossa.


title: USS Abraham Lincoln (CVN-72)

text: "Abraham Lincoln" aloitti 15. lokakuuta 2004 seuraavan purjehduskautensa. Alus oli tapaninpäivän maanjäristyksen aikana Hongkongissa, josta se lähti toimittamaan humanitaarista apua katastrofialueelle. Alus toimitti Sumatran länsirannikolta avustustarvikkeita hätää kärsiville operaatio Unified Assistancessa.


title: USS Abraham Lincoln (CVN-72)

text: Alus lähti tammikuun puolessa välissä 2005 Indonesiasta, kun sen hävittäjiltä kiellettiin lentotoiminta Indonesian ilmatilassa. Laivaston lentäjien on harjoiteltava kahden kolmen viikon välein, jotta heidän kelpoisuutensa säilyisi muuten lentäjät pitäisi määrätä lentokieltoon. "USS Abrahama Lincoln" siirtyi kansainvälisille vesille, mistä se jatkoi avustustoimintaa 4. helmikuuta saakka. Operaation aikana alukselta toimitettiin maihin 5,7 miljoonaa paunaa avustustarvikkeita. Tukialuslennosto 2:n (CVW-2) helikopterilaivueet HSL-47 Saberhawks ja HS-2 Golden Falcons, joissa oli yhteensä 17 helikopteria, tekivät kaikkiaan 1747 lentosuoritetta.


title: USS Abraham Lincoln (CVN-72)

text: Alus osallistui helmikuun 2006 lopulla länsiliittoutuman laivasto-osastoon. Se palasi 8. elokuuta Everettin laivastotukikohtaan, josta se siirtyi 27. elokuuta Puget Soundiin telakalle huollettavaksi. "USS Abraham Lincoln" poistui 18. joulukuuta kuivatelakalta ja sen huolto päättyi 26. maaliskuuta 2007, kun kontra-amiraali Scott Van Buskirk ottikomentoonsa Lentotukialusryhmä 9:n () kontra-amiraali Bill Goodwinilta.


title: USS Abraham Lincoln (CVN-72)

text: Alus lähti 19. maaliskuuta 2008 Everettistä Persianlahdelle, mistä se palasi 12. lokakuuta Everettiin. Alus palkittiin 27. heinäkuuta 2009 Franklin Covey Leadership Greatness Awardilla, minkä syynä oli merkittävästi parantunut johtaminen, miehistöntoiminta ja aluksen ilmapiiri.


title: USS Abraham Lincoln (CVN-72)

text: Alus oli modernisoitavana Puget Soundin laivastontelakalla, mistä se poistui 13. tammikuuta 2010, minkä kustannuksiksi ilmoitettiin 250 miljoonaa dollaria. Alus liitettiin edelleen CSG9:ään.


title: USS Abraham Lincoln (CVN-72)

text: "Abraham Lincoln" lähti 15. heinäkuuta taisteluryhmineen Washingtonista länsirannikkoa pitkin osallistuakseen harjoitukseen uusien järjestelmiensä käyttöönottamiseksi.


title: Rudolf Närjänen

text: Rudolf Närjänen (31. maaliskuuta 1941 Tuuteri – 26. helmikuuta 2009 Espoo) oli suomalainen kansainvälisen tason kilpameloja. Hän osallistui useisiin lajin arvokilpailuihin. Parhaana saavutuksenaan hän itse piti kanadalaiskaksikon kuudetta sijaa Berliinin MM-kilpailuissa vuonna 1966. Hänen parinaan meloi myöhemmin jääkiekkovalmentajanakin tunnetuksi tullut Kari Mäkinen. Tokion olympiakisoissa 1964 kaksikko sijoittui yhdeksänneksi.


title: Rudolf Närjänen

text: Pohjoismaiden mestaruuskisoissa Närjänen saavutti kultaa, hopeaa ja pronssia, yhden kutakin. SM-kilpailuissa hän sai yli 30 kultamitalia vuosina 1960–1970. Närjänen teki useita kansallisia ennätyksiä ja hän sai Kanoottiliiton suurmestariarvon numero 27.


title: Rudolf Närjänen

text: 1970-luvulla Rudolf Närjänen siirtyi seuransa Pirkka-Melojien nuorten juniorien valmentajaksi.


title: Kari Mäkinen (valmentaja)

text: Kari Mäkinen (s. 30. elokuuta 1945) on parhaiten tunnettu jääkiekkovalmentajana. Hänen urheilu-uraansa kuuluu kiekkoilun lisäksi melonta kansainvälisellä tasolla.


title: Kari Mäkinen (valmentaja)

text: Pelaajana Kari Mäkinen voitti jääkiekon Suomen-mestaruuden Tapparan joukkueessa vuonna 1964. Hän pelasi yhden B-maaottelun.


title: Kari Mäkinen (valmentaja)

text: Mäkinen valmensi vuosien ajan Oulun Kärppiä ja voitti Suomen mestaruuden 1981. Lisäksi hän toimi maajoukkueen kakkosvalmentajana Kalevi Nummisen apuna. Oulusta Mäkinen siirtyi Helsingin Jokereiden valmentajaksi I-divisioonaan. Mäkisen johdolla Jokerit nousi takaisin SM-liigaan kahden divisioonakauden jälkeen. Mäkinen toimi hetken aikaa myös Jokereiden toimitusjohtajana päävalmentajan tehtävien lisäksi, kunnes vuonna 1990 hän sai väistyä seurasta heikosti sujuneiden pelien vuoksi. Hän on valmentanut pääsarjatasolla myös Lahden Reipasta. Mäkinen valittiin SM-liigassa vuoden valmentajaksi vuosina 1977 ja 1981.


title: Kari Mäkinen (valmentaja)

text: Mäkinen sijoittui Tokion 1964 olympialaisissa kanadalaiskaksikkojen 1 000 metrin melonnassa yhdeksänneksi Rudolf Närjäsen parina. MM-kilpailuissa tämä kaksikko sijoittui 1 000 metrillä kuudenneksi vuonna 1966.


title: Kari Mäkinen (valmentaja)

text: Seuratasolla Mäkinen edusti Pirkka-Melojia. Hän voitti kanadalaiskanooteilla yhteensä 19 Suomen-mestaruutta vuosina 1962–1970. Kanadalaisyksikköjen mestaruuden hän voitti 500 metrillä vuosina 1965 ja 1966 sekä 1 000 metrillä vuonna 1965.


title: Kari Mäkinen (valmentaja)

text: Kari Mäkisen veljistä Juhani Mäkinen voitti melonnassa kolme Suomen-mestaruutta ja toimi vuosina 1966–1970 Suomen Kanoottiliiton päävalmentajana. Toinen veli Seppo Mäkinen voitti sekä kajakkimelonnassa että jääkiekossa Suomen-mestaruuden vuonna 1964.


title: Suomalainen kulttuuri

text: Suomen kulttuuri on osa pohjoismaista ja eurooppalaista kulttuuripiiriä. Suomalainen kulttuuri on saanut virikkeitä sekä Ruotsin kautta että venäläisestä kulttuurista. Kansankulttuuri on aina ollut omaleimaista, mutta kansallinen korkeakulttuuri alkoi kehittyä 1800-luvulla autonomian ja kansallisen heräämisen ajalla. Suomen kieli saavutti tasavertaisen aseman ruotsin kielen rinnalla 1800-luvun lopulla. Suomen taide koki kultakautensa vuosisadan vaihteessa. Suomen itsenäisyyden saavuttamisen jälkeen Suomen kulttuurielämä tiede ja koulutus mukaan lukien laajentui tasaisesti. Suomen luonto on keskeinen osa kansallista identiteettiä.


title: Suomalainen kulttuuri

text: Suomalaiseen uskontoon kuului esikristillisenä aikana vainajien palvonta ja haltijausko. Monet tiedot muinaisesta uskonnosta ovat säilyneet osana kansantaruja, jotka varsinkin Karjalassa olivat huomattavan rikkaat vielä 1800-luvulla.


title: Suomalainen kulttuuri

text: Perheillä, rakennuksilla ja viljelyksillä oli omat haltijansa. Näiden tehtävä oli suojelu ja vaurauden ja hedelmällisyyden turvaaminen. Tietäjien uskottiin hallitsevan yliluonnollisia voimia, ja he auttoivat taioillaan yhteisöä muun muassa parantaen sairaita. Kuolleiden uskottiin elävän Tuonelassa, joka oli maan tai veden alla. Kuolleen mukaan hautaan laitettiin joskus aseita, koruja ja tarve-esineitä. Varhaisimpia tunnettuja suomalaisten pyhiä paikkoja ovat kivikaudella tehdyt kalliomaalaukset.. Pyhät lehdot olivat paikkoja, joihin tultiin muun muassa viemään uhreja. Pyhiä olivat monet vanhat, suurikokoiset ja erikoiset puut. Myöhempinä aikoina sukujen karsikkomäntyihin hakattiin vainajia koskevia merkintöjä. Pihapuiden luokse on viety uhreja haltijoille. Karhu on ollut palvottu eläin. Pyydystetyn karhun kunniaksi järjestettiin juhlat, karhunpeijaiset.


title: Suomalainen kulttuuri

text: Asutuksen muoto heijastaa erilaista kulttuurikehitystä maan eri puolilla. Pohjanmaan jokilaaksoille ovat olleet ominaisia ryhmäkylät kun taas Hämeelle ja Savolle yksinäistilat. Karjalassa taas vallitsi pitkään suurperheperinne.


title: Suomalainen kulttuuri

text: Pähkinäsaaren rauha vuonna 1323 määritteli Ruotsille ensimmäisen itärajan. Rajalinja ei kuitenkaan ollut suljettu, vaan etenkin kaupankäynti jatkui sen yli. Läntinen kulttuuri ja katolinen kirkko vakiintuivat Suomeen ensin Turun ympäristössä ja sitten koko Ruotsiin liitetyllä alueella. Karjala taas joutui itäisen ja ortodoksisen kulttuurin piiriin. Ruotsalaista väestöä levittäytyi 1200-luvulla Uudenmaan ja Pohjanmaan rannikolle. Ruotsalaisen oikeusjärjestelmän omaksuminen merkitsi pohjoismaisen yhteiskuntajärjestyksen vakiintumista maassa.


title: Suomalainen kulttuuri

text: Suomen kulttuurikehitys oli vuoteen 1909 asti osa Ruotsin yleistä kulttuurikehitystä. Luterilaisuuden synty kehitti kansankielistä kirjallisuutta. Vuonna 1640 perustettiin Turun akatemia.


title: Suomalainen kulttuuri

text: 1800-luvulla Suomessa etsittiin uutta kansallista identititeettiä. Sen luomisen kannalta erityisen merkittäviä olivat J. L. Runebergin teokset ja Elias Lönnrotin kokoama Kalevala.


title: Suomalainen kulttuuri

text: 1800-luvun lopulla vaikutti myöhemmin karelianismin nimellä tunnettu eri alojen tutkijoiden ja taiteilijoiden kansallisromanttinen Karjala-harrastus. Tavoite oli löytää Suomen rikas itäinen kulttuuriperinne ja pyrkiä suomalaisen kulttuurin alkulähteelle, jollaiseksi Karjala usein kuviteltiin. Kansatieteellisen tallentamisharrastuksen lisäksi haluttiin luoda erityinen kalevalainen kulttuuri.


title: Suomalainen kulttuuri

text: 1900-luvulla maatalousyhteiskuntaan perustunut yhtenäiskulttuuri hajosi teollistumisen seurauksena.


title: Suomalainen kulttuuri

text: Suomalaisista 72,8 % prosenttia on evankelis-luterilaisen kirkon jäseniä.


title: Suomalainen kulttuuri

text: Suomen kulttuurivähemmistöjä edustavat muun muassa karjalaiset, suomenruotsalaiset, saamelaiset ja romanit.


title: Suomalainen kulttuuri

text: Suomen vaakuna, jossa kruunupäinen keltainen leijona seisoo miekan päällä punaisella taustalla, pohjautuu 1600-luvun ruotsalaisiin aatelisvaakunoihin. Sitä käytetään monissa kolikoissa, leimoissa, sineteissä ja postimerkeissä. Suomen lippu nostetaan salkoon koko maassa juhannuksena ja muina juhlapäivinä. Suomen kansallislaulu "Maamme" on 1800-luvulta Johan Ludvig Runebergin tekstiin Fredrik Paciuksen sävellys. Samoihin aikoihin sen kanssa Elias Lönnrot kirjoitti kansanrunojen pohjalta kansalliseepoksen "Kalevala".


title: Suomalainen kulttuuri

text: Muinaissuomalainen sadonkorjuun juhla oli kekri, jonka ajankohta määräytyi kulloisenkin vuoden syystoimien mukaan. Sana "kekri" tarkoitti kansankielessä viimeiseksi jäämistä tai jonkin päättymistä, ja kekri merkitsi myös vuoden vaihtumista maatalousyhteisössä. Runsaalla ruoalla kestittäminen oli kekrinvietossa tärkeässä asemassa. Monet kekriin liittyneet tavat ja perinteet ovat siirtyneet joulun ja uudenvuoden viettoon.


title: Suomalainen kulttuuri

text: Jouluna koristellaan joulukuusi, syödään perinteisiä jouluruokia ja käydään usein joulusaunassa. Lahjoja jakaa joulupukki. Pääsiäisen aikaan lapset kiertävät virpomassa pajunkissavitsoilla toivottaen onnea ja terveyttä omaisille ja naapureille. Usein lapset pukeutuvat noidiksi Vapunpäivää aattopäivineen vietetään työväen, ylioppilaiden ja kevään karnevaalijuhlana. Juhannus on keskikesän juhla. Portaiden, ovien ja ikkunoiden pieliin on ollut tapana pystyttää juhannuskoivuja. Suomen lippua liputetaan koko juhannusyön. Monet viettävät juhannuksen kesämökillä.


title: Suomalainen kulttuuri

text: Suomessa on painettu kirjoja 1640-luvulta alkaen, mutta suomen kieli nousi kirjallisuuden valtakieleksi vasta Aleksis Kiven aikana 1800-luvun jälkipuoliskolla. Nykyisin Suomessa julkaistaan väkilukuun nähden toiseksi eniten kirjoja maailmassa.


title: Suomalainen kulttuuri

text: Suullista kansanperinnettä on välitetty sukupolvelta toiselle. Siihen kuuluvat muun muassa uskomukset, myytit ja kertomukset, lastensadut, kansanviisaudet, sananlaskut, kaskut, loitsut sekä kansanlaulut. Merkittävä apu suullisen perinteen säilyttämisessä on ollut itämerensuomalaisten kansojen oma runomitta, kalevalamitta. Mitta ja alkusointu auttoivat runojen ulkoa muistamisessa. Kalevalamittaiset runot on yleensä laulettu.


title: Suomalainen kulttuuri

text: 1800-luvulla alkaneilta kansanrunojen keräysmatkoilta on koottu maailman suurin kansanrunousarkisto, jonka kortistoissa on noin 2,2 miljoonaa korttia. Keräysmatkoja rahoitti Suomalaisen Kirjallisuuden Seura, jonka varojen turvin esimerkiksi Elias Lönnrot teki kymmenen perinteen keräysmatkaa. Hän kokosi omista ja muiden löytämistä runoista Kalevalan ja Kantelettaren, ja toimitti satu- ja arvoituskokoelmia.


title: Suomalainen kulttuuri

text: Keskiajan Suomi kuului roomalaiskatoliseen kulttuuripiiriin, joten kirkolisissa teksteissä käytettiin latinaa. Yliopistoon lähdettiin ulkomaille, lähinnä Ranskaan ja Saksaan.


title: Suomalainen kulttuuri

text: Keskiajan kirjallisuutta tuhottiin laajalti reformaation jälkeen. Erityisesti paperiset teokset poltettiin usein. Pergamentti ei kuitenkaan palanut, ja raaka-ainepulan vuoksi suurille pergamenttisivuille löydettiin muuta käyttöä. Niitä käytettiin usein voutien tilikirjojen kansina. Suurin osa Suomen keskiajan kirjallisuudesta on koottu tällaisista yksittäisistä pergamenttisivuista 1840-luvun jälkeen. Sivuja on koottu noin 10 000 yhteensä yli tuhannesta eri kirjasta.


title: Suomalainen kulttuuri

text: Reformaation henkeen kuului kansankielisen kirjallisuuden tuottaminen. Mikael Agricola kirjoitti aapisen ja käänsi osia Raamatusta suomeksi. Koko Raamattu suomeksi valmistui vasta 1642. Turun yliopiston perustaminen 1640 vahvisti ruotsin kielen asemaa.


title: Suomalainen kulttuuri

text: Romanttinen runous, joka ylisti suomalaisuutta ja sen ilmentyminä sisämaan luontoa, sotureita, ja kansanihmisen arvokkuutta, kirjoitettiin vielä ruotsiksi. Frans Mikael Franzén oli runoilijan työn ohella Turun akatemian kirjastonhoitaja ja kirjallisuudenhistorian professori, mutta Ruotsin vallan päätyttyä hän siirtyi emämaa Ruotsiin papiksi ja myöhemmin piispaksi. Kun Suomesta muodottettiin suuriruhtinaskuna Venäjän autonomisena osaksi, tarve luoda omaa kulttuuria voimistui. Johan Ludvig Runeberg ja Elias Lönnrot nostivat Suomen kulttuurikansaksi jolla oli oma identiteetti.


title: Suomalainen kulttuuri

text: Kieli on kansallisuuden perusta, julisti J. V. Snellman, ja Suomessa se on suomen kieli, jota ruotsinkieliset opetelkoot. Aleksis Kivi oli ensimmäinen suomenkielinen ammattikirjailija, ja hänen uransa oli käännekohta, jonka jälkeen suomenkielinen kirjallisuus nousi ruotsinkielisen rinnalle ja ohi.


title: Suomalainen kulttuuri

text: Suomalaisuusliikkeen myötä tärkeiksi tulivat realistiset kansankuvaukset joissa oli selkeä yhteiskunnallinen ja psykologinen sanoma. Kiven jälkeen toinen suuri näytelmäkirjailija, Minna Canth, nosti esiin yhteiskunnallisia epäkohtia ja välitti uusia ajatuksia. Juhani Aho tunnetaan modernin kirjasuomen kehittäjänä, savolaisen maiseman ja luonteen kuvaajana ja kriitikkona, mutta hän oli kiinnostunut myös suurkaupungeista ja modernista tekniikasta.


title: Suomalainen kulttuuri

text: 1900-luvun alussa modernismi vahvistui ennen kaikkea suomenruotsalaisessa runoudessa Edith Södergranin johdolla. Samaan aikaan V. A. Koskenniemi ja Otto Manninen edustivat klassismia. Tulenkantajat oli itsenäisen Suomen ensimmäisen uuden kirjallisen sukupolven näkyvimpiä edustajia.


title: Suomalainen kulttuuri

text: Modernismin purskahdus suomeksi tapahtui toden teolla vasta sotien jälkeen, kun Koskenniemen ja muiden klassismin suurmiesten varjo alkoi hellittää. Aila Meriluodon "Lasimaalaus" (1946) enteilee jo muutosta.


title: Suomalainen kulttuuri

text: Proosassa modernismia edustivat Veijo Meri ja Antti Hyry.


title: Suomalainen kulttuuri

text: 1960-luvulla ja 1970-luvun alussa kirjallisuus otti kantaa maailman ongelmiin pamflettien, dokumenttien ja agitaatiorunojen kautta. Väinö Linna käsitteli lähihistorian kipeitä aiheita "Tuntemattomassa sotilaassa" ja "Täällä Pohjantähden alla" -trilogiassa.


title: Suomalainen kulttuuri

text: 1900-luvun loppuvuosikymmenten kirjallisia ilmiöitä ovat olleet persoonalliset kirjailijat (kuten Kari Hotakainen), postmodernismin tapaan eri tyylilajien sekoittaminen (kuten Anja Kauranen), ironian ja huumorin käyttö (Arto Paasilinna ja Veikko Huovinen), ahdistavan maailman kuvaukset, liikkuminen todellisen ja harhamaailman rajamailla (Leena Krohn, Maarit Verronen), naiskirjailijat naisen ihmissuhteiden ja kehitystarinoiden kuvaajina Laila Hirvisaari, maaseudun kuvaukset (Antti Tuuri) ja dekkarikirjallisuus (Matti Yrjänä Joensuu, Leena Lehtolainen).


title: Suomalainen kulttuuri

text: Sofi Oksasen "Puhdistus" yhdistää rehevän kielenkäytön lähihistorian kipeisiin tapahtumiin naisnäkökulmasta. Jari Tervo kuvaa Pohjois-Suomen ihmisiä sisällissodan vuosista nykypäivään. Miika Nousiainen kuvaa ongelmallista suhdetta Ruotsiin tragikoomiseen sävyyn kirjassaan "Vadelmavenepakolainen".


title: Suomalainen kulttuuri

text: Suomessa julkaistaan väkilukuun nähden toiseksi eniten kirjoja maailmassa, vuosittain 13 000-14 000 nimekettä joista yli 4 500 uutuuksia. Lukulaitteilla, tableteilla ja älypuhelimilla luettavien sähkökirjojen yleistyminen on alkanut.


title: Suomalainen kulttuuri

text: Suomen alueella on tehty taiteeksi luonnehdittuja esineellisiä ilmiöitä jo kivikaudella, mistä ovat esimerkkinä kalliomaalaukset ja Huittisten hirvenpään kaltaiset eläinfiguurit. Rautakaudelta on säilynyt monenlaisia esimerkkejä metallikoruista ja -astioista, koristelluista aseista, puuesineistä ja tekstiileistä. Arkkitehtuurista on jäljellä muinaislinnojen jäänteitä.


title: Suomalainen kulttuuri

text: [[Kuva:Sibelius portrait.jpg|thumb|120px|[[Akseli Gallen-Kallela]], "[[Jean Sibelius]]", 1894.]]


title: Suomalainen kulttuuri

text: ”Suomen musiikin isäksi” kutsutaan varhaisromantiikkaa edustanutta [[Fredrik Pacius]]ta, jonka tunnetuin sävellys on Suomen kansallislaulu [[Maamme]]. 1800-luvun puolestavälistä aina toiseen maailmansotaan asti taidemusiikkia hallitsi [[romantiikka|myöhäisromantiikka]], varsinkin kansallisromantiikka, keulahahmonaan [[Jean Sibelius]].


title: Suomalainen kulttuuri

text: Modernismiin siirryttiin toden teolla vasta 1950-luvulla, kun [[Erik Bergman]] aikalaisineen käytti kaksitoistasäveljärjestelmää, [[Sarjallisuus|sarjallisuutta]] ja sointi- ja kenttätekniikoita. 1970-luvulla alkoi [[Suomalainen oopperamusiikki|suomalaisen oopperan]] renessanssi [[Aulis Sallinen|Aulis Sallisen]] ja [[Joonas Kokkonen|Joonas Kokkosen]] sointimaailmaltaan perinteisten, niin sanottujen [[karvalakkiooppera|karvalakkioopperoiden]] myötä, mutta toisaalta nuoret säveltäjät ja muusikot toivat eurooppalaista radikaalia modernismia Suomeen muun muassa [[Korvat auki]] -yhdistyksen piirissä. Monet näistä 1970-luvun nuorista radikaaleista, kuten [[Kaija Saariaho]], [[Magnus Lindberg]] ja [[Esa-Pekka Salonen]], ovat nousseet kansainväliseen kuuluisuuteen 1980- ja 1990-lukujen aikana.


title: Suomalainen kulttuuri

text: Kevyt musiikki alkoi [[Iskelmämusiikki|iskelmän]] läpilyönnillä. [[Rautalankamusiikki|Rautalankamusiikista]] siirryttiin Suomi-poppiin. 1980-luvulla löivät läpi punk ja uusi aalto. Niitä seurasi metallimusiikin nousu. Kuuluisia suomalaisia yhtyeitä 1990–2000-luvuilla ovat [[HIM]], [[Nightwish]] ja [[The Rasmus]].


title: Suomalainen kulttuuri

text: Suomalainen filmiteollisuus syntyi varsinaisesti 1930-luvulla. Ensimmäisiä yhtiöitä olivat [[Suomi-Filmi]] ja 1934 perustettu [[Suomen Filmiteollisuus]]. Suurimpia romanttisia tähtiä olivat [[Tauno Palo]] ja [[Ansa Ikonen]]. [[Aku Korhonen]] teki kansankomediaa. Sodan jälkeen vapauduttua myös elokuvaohjelmisto keventyi. Suosittuja elokuvagenrejä olivat muun muassa komedialliset hupailut kuten [[Rillumarei]]-sarja ja [[Pekka ja Pätkä]] -elokuvat sekä perinteinen [[uitto|tukkilaisromantiikka]] ja sodan yli jatkuneet [[sotilasfarssi]]t. 1950-luvun suurin menestys oli vuonna 1955 julkaistu, [[Väinö Linna]]n romaaniin perustuva elokuva "[[Tuntematon sotilas (vuoden 1955 elokuva)|Tuntematon sotilas]]", jonka ohjasi [[Edvin Laine]]. Elokuvasta on tullut suomalaisuuden ja sota-ajan ikoni, sillä se esitetään perinteisesti Ylen televisiokanavilla jokaisena itsenäisyyspäivänä. Suomalaista elokuva-alaa leimasi 1970-luvulla pysähtyneisyys. Harvoja järjestelmällisesti menestyksellisiä elokuvia tuotti [[Spede Pasanen]], jonka tuotannot, etenkin [[Uuno Turhapuro]], kannattelivat koko elokuvateatteri-instituutiota. [[Aki Kaurismäki]] ja hänen veljensä [[Mika Kaurismäki|Mika]] aloittivat uransa 1980-luvulla.


title: Suomalainen kulttuuri

text: [[Yleisradio|Suomen Yleisradio]] perustettiin 1926.


title: Suomalainen kulttuuri

text: Suomalaisessa ruokakulttuurissa on vaikutteita sekä idästä että lännestä, ja erot korostuvat maakuntien perinteissä. Lännessä ruokaa on tehty perinteisesti keittämällä ja leivinuunia lämmitettiin harvoin, jolloin arkileipä säilytettiin kuivattuna. Idässä uuni lämpeni usein ja sitä käytettiin ruoanlaittoon. Hapattaminen, sienet ja piirakat ovat itäistä perinnettä.


title: Suomalainen kulttuuri

text: Maaseudulla syötiin 1900-luvun alussa kolme lämmintä ateriaa päivässä. Usein tukevin oli keskipäivän aikaan nautittu lounas.


title: Suomalainen kulttuuri

text:
2000-luvulla juuston, lihan ja viljan kulutus on kasvanut. Jonkun verran on kasvanut myös kasvisten, hedelmien ja marjojen kulutus. Maitojuomien kulutus on laskussa. Pitkälle jalostettujen elintarvikkeiden kulutus on myös lisääntynyt.[[Luokka:Suomalainen kulttuuri|*]]
[[Luokka:Seulonnan keskeiset artikkelit]]


title: Fiorello H. La Guardia

text: Fiorello Henry La Guardia (s. Fiorello Enrico La Guardia; 11. joulukuuta 1882 – 20. syyskuuta 1947) oli yksi New Yorkin maineikkaimmista pormestareista. Hän johti kaupunkia kolme kautta vuosina 1934–1945. Suurta kansansuosiota nauttinut La Guardia kannatti republikaanisuudestaan huolimatta New Dealia. La Guardia luotsasi New Yorkin suuren lama-ajan läpi ja kohosi kansalliseksi hahmoksi. Hän toteutti asunto- ja työllisyysohjelmia ja taisteli menestyksellä hallinnon korruptiota vastaan.


title: Fiorello H. La Guardia

text: Yhdysvaltojen liityttyä toiseen maailmansotaan presidentti Roosevelt nimitti hänet siviilipuolustusviraston johtajaksi. Sodan jälkeen La Guardia toimi YK:n pakolaisapuohjelman johtajana.


title: Fiorello H. La Guardia

text: La Guardian nimeä New Yorkissa kantaa muun muassa LaGuardian lentoasema.


title: Kajaanin jäähalli

text: Kajaanin jäähalli on Suomi-sarjaa pelaavan Kajaanin Hokin kotiareena Kajaanissa. Lisäksi kesällä hallissa järjestetään muun muassa messuja ja konsertteja. Jäähallin 2 372 katsojapaikkaa koostuvat 781 istumapaikasta ja 1 591 seisomapaikasta. Jäähallissa on kahvio. Kajaanin jäähalli valmistui vuonna 1989, jolloin Kajaanin Hokki pelasi II-divisioonassa. Halli remontoitiin vuonna 2008 ja 2011 uusittiin kaukalo.


title: Kajaanin jäähalli

text: Jäälajeista hallissa harrastetaan jääkiekkoa, taitoluistelua, ringetteä, yleisöluistelua ja kaukalopalloa.


title: Kaarlo Hämäläinen

text: Kaarlo Jalmari Hämäläinen (21. joulukuuta 1893 Hausjärvi – 9. huhtikuuta 1924) oli suomalainen jääkärivääpeli. Hänen vanhempansa olivat työmies Kaarle Henrik Hämäläinen ja Emma Elina Forsström. Hänet vihittiin avioliittoon vuonna 1922 Suoma Myllynpään kanssa.


title: Kaarlo Hämäläinen

text: Hämäläinen työskenteli maalarina ennen liittymistään vapaaehtoisena Saksassa sotilaskoulutusta antavaan jääkäripataljoona 27:n 3. komppaniaan 5. joulukuuta 1915, josta hän kumminkin pyrki vapaaehtoisena perusteilla olevaan Jääkäripataljoonan tykistöön ja tulikin valituksi yhtenä niistä 26 miehestä, jotka Jääkäripataljoonan komentaja majuri Bayer valitsi haastattelunsa perusteella. Hänet siirrettiin virallisesti haupitsijaokseen 17. maaliskuuta 1916, minkä päivämäärän voidaan katsoa olevan jääkäritykistön virallinen perustamispäivä. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Ekkau-Kekaussa sekä Aa-joella. Hänet siirrettiin 7. maaliskuuta 1917 hänellä todetun sairauden takia pataljoonan täydennysjoukkoon ja laskettiin siviilitöihin. Hän suoritti myös Libaussa vuonna 1917 järjestetyn moottoripyöräkurssin.


title: Kaarlo Hämäläinen

text: Hämäläinen saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan Jääkäritykistön 3. patteriin ja otti osaa sisällissodan taisteluihin Kurussa ja Muroleessa Tampereella. Tampereen valtauksen jälkeen hänet siirrettiin tykistön uudelleen järjestelyn myötä Jääkäritykistöprikaatin 3. jääkäripatteriston esikuntaan ja otti osaa taisteluihin Viipurissa.


title: Kaarlo Hämäläinen

text: Sisällissodan jälkeen hänet siirrettiin 3. kesäkuuta 1918 Helsingin lentoasemalle ja 4. syyskuuta 1918 Rannikkotykistöpataljoona 2:een, missä hänet sijoitettiin I patteriston vääpeliksi. Armeijasta Hämäläinen erosi 28. helmikuuta 1919 ja liittyi Suojeluskuntajärjestöön ja hänet sijoitettiin paikallispäälliköksi Nastolan suojeluskuntaan. Uudelleen armeijan palvelukseen hän astui 28. helmikuuta 1920 ja sijoitettiin kapitulanttivääpeliksi Käkisalmen läänin rykmentin II pataljoonan 5. komppaniaan, josta hänet siirrettiin 1. toukokuuta 1921 II Polkupyöräpataljoonaan ja 28. helmikuuta 1922 alkaen 3. Erilliseen konekiväärikomppaniaan. Armeijasta hän erosi toistamiseen 13. kesäkuuta 1922, mutta astui melkein välittömästi eronsa jälkeen jälleen armeijan palvelukseen ja hänet sijoitettiin Rannikkotykistörykmentti 3:een, mistä hän siirtyi 1. heinäkuuta 1923 Ilmailuosasto 3:een. Tykkimiehen kohtaloksi tuli siirto Ilmavoimiin, koska hän menehtyi lento-onnettomuudessa Sortavalassa 9. huhtikuuta 1924.


title: Keisarinpikarililja

text: Keisarinpikarililja ("Fritillaria imperialis") eli keisarinkruunu on monivuotinen sipulikasvi, joka kukkii toukokuussa. Kasvin korkeus on 70–120 cm. Varsi on tiheälehtinen, mutta harvenee ylöspäin ja on vähän matkaa kukinnon alapuolelta täysin lehdetön. Varren latvassa on noin 8–20 ylälehden ruusuke, jonka alapuolella sijaitsevat 3–5 nuokkuvaa suurta pikarimaista kukkaa. Kukan väri voi olla keltainen, punainen tai oranssi. Jokaisen kehälehden tyvessä on rauhanen, jossa on mesipisara. Kukan tyvessä on kehä mustia pilkkuja.


title: Keisarinpikarililja

text: Kasvi on kasvaa luonnonvaraisena Turkin kaakkoisosissa, läntisessä Iranissa, Intian luoteisosassa ja Afganistanista, ja kasvaa siellä kivikkoisilla rinteillä, pensaikoissa ja pellonpientareilla kalkki- ja ravintopitoisilla alueilla. Se tuotiin 1500-luvulla Konstantinopolista Wieniin, josta se levitettiin Hollantiin ja Englantiin. Suomessakin kasvia on viljelty jo hyvin pitkään.


title: Keisarinpikarililja

text: Istutusaika on syyskuussa aurinkoiseen tai puolivarjoisaan paikkaan noin 20 cm syvyyteen ja 20–30 cm istutusvälein. Keisarinpikarililja vaatii lämpimän, hyvin ravinteisen ja kalkitun sekä syvämultaisen kasvualustan. Sen nuput ovat kylmänarkoja ja paleltuvat herkästi.


title: Keisarinpikarililja

text: Keisarinpikarililjan uskotaan karkoittavan myyriä voimakkaan tuoksuisen sipulinsa avulla, jonka takia sitä on käytetty kukka- tai kasvimaassa "myyrien karkottajana". Keisarinpikarililja on myrkyllinen, mutta pienen määrän syöminen ei yleensä aiheuta oireita.


title: Keisarinpikarililja

text: Tarun mukaan keisarinpikarililja oli niin ylpeä kasvi, että se ei kumartanut Jeesuksen ristiinnaulitsemisen johdosta. Sen takia se on siitä asti vuodattanut alati kyyneleitä. Mesipisarat ovat antaneet sille myös nimityksen Marian kyynel.


title: Kärnä

text: Kärnä voi tarkoittaa seuraavaa:


title: Kate Smith

text: Kathryn ”Kate” Elizabeth Smith (1. toukokuuta 1907 Greenville, Virginia – 17. kesäkuuta 1986 Raleigh, Pohjois-Carolina) oli yhdysvaltalainen laulaja.


title: Kate Smith

text: Kate Smithin suosio oli huipussaan 1930- ja 1940-luvuilla. Kaikkiaan hän teki yli 2 000 levytystä, joista 19 myi yli miljoona kappaletta. Tunnetuin hänen esittämistään kappaleista on vuonna 1938 levytetty Irving Berlinin ”God Bless America”. Oma radio-ohjelmansa hänellä oli vuosina 1931–1958.


title: Kate Smith

text: Philadelphia Flyers -jääkiekkojoukkue on käyttänyt Kate Smithin esittämää ”God Bless America” -kappaletta tuomaan onnea tärkeissä otteluissa. Vuoden 1969 jälkeen kappale on esitetty kaikkiaan 134 kertaa ja Flyers on voittanut otteluista 100. Vuosi Smithin kuoleman jälkeen häntä esittävä patsas pystytettiin Flyersin kotihallin edustalle.


title: Kate Smith

text: Kate Smith on saanut kaksi tähteä Hollywood Walk of Famelle.. Lisäksi hänet on nimetty sekä Radio Hall of Fameen että NAB Hall of Fameen.


title: Siviilitarkkailija

text: Siviilitarkkailija on osittain sotilastarkkailijan kaltaisia tehtäviä kriisialueella suorittava Euroopan unionin tarkkailija, jonka tehtävänä on valvoa pääasiassa sitä, että tulitaukoa noudatetaan ja ettei siviiliväestöön kohdistu väkivallantekoja eikä omaisuusrikoksia, kuten asuntojen ryöstelyä tai tuhopolttoja.


title: Siviilitarkkailija

text: Käsite siviilitarkkailija tuli suomen kieleen syyskuussa 2008, kun Venäjän federaatio ja Etelä-Ossetia eivät suostuneet Sarkozyn-Medvedevin rauhansuunnitelman mukaan ottamaan vastaan Etelä-Ossetian tasavallan alueelle tai sen välittömään läheisyyteen entiselle aselepovyöhykkeelle Georgian armeijan sekä Suomen 2008 puheenjohtaman Euroopan turvallisuus- ja yhteistyöjärjestön sotilastarkkailijoita, koska Venäjän federaation ja Etelä-Ossetian tasavallan näkemyksen mukaan Euroopan turvallisuus- ja yhteistyöjärjestö ei ollut varoittanut Georgian asevoimien hyökkäyksestä 7. elokuuta 2008. Lisäksi venäläisessä verkkolehdessä oli epäilys siitä, että joku tai jotkut sotilastarkkailijat olisivat ainakin 2007 vuoden aikana antaneet tietoja Georgian asevoimien tiedustelutehtäviä suorittaneelle yliluutnantille tietoja eteläosseettien 24 puolustusasemasta.


title: Siviilitarkkailija

text: Etyj:n jäätyä Euroopan unionin syrjään tarkkailutilanteesta ja lopetettua konsultoinnin, Euroopan unioni ehdotti 150–200 poliisitarkkailijan lähettämistä tukemaan mahdollisesti 20:stä (alun perin 9:stä) 100:aan kasvavaksi suunniteltua Etyj:n sotilastarkkailijajoukkoja. Kaikilla siviitarkkailu suorittavilla ei ole suoritettuna poliisin virkatutkintoa tai eivät ole virkavapaalla poliisista. Tämän vuoksi heistä alettiin käyttää nimitystä siviilitarkkailija.


title: Siviilitarkkailija

text: Koska Etyj lakkasi konsultoimasta tilanteessa, on Euroopan unionin ajateltu lähettävän 300 siviilitarkkailijaa.


title: FK Zorja Luhansk

text: FK Zorja Luhansk (, ) on jalkapalloseura Luhanskin (ent. "Vorošilovgrad") kaupungista, Ukrainasta. Se pelaa maan korkeimmalla sarjatasolla.


title: FK Zorja Luhansk

text: Vuonna 1923 perustettu seura on tunnettu historiansa aikana lukuisilla erilaisilla nimillä:


title: FK Zorja Luhansk

text: Seura pääsi ensi kertaa Neuvostoliiton laajuisiin sarjoihin, B-kakkosliigaan, vuonna 1939 voitettuaan edelliskaudella Ukrainan mestaruuden. Neuvostoliiton pääsarjassa se pelasi ensimmäisen kerran vuonna 1967 voitettuaan edelliskaudella B-liigan kakkoslohkon. Vuonna 1972 seura voitti ensimmäinen ja ainoaksi jääneen Neuvostoliiton mestaruutensa. Pääsarjasta se putosi kaudeksi 1980 ja kauden 1984 päätteeksi kakkosliigaan. Seura nousi vielä kaudeksi 1987 ykkösliigaan yhden kauden ajaksi. Kaudella 1986 se voitti kakkosliigan Ukrainan aluesarjan ja nousi takaisin ykkösliigaan, mutta säilyi sarjassa vain kahden kauden ajan.


title: FK Zorja Luhansk

text: Ukrainan itsenäistyttyä Zorja pääsi vuonna 1992 käynnistyneeseen pääsarjaan, mistä se putosi kauden 1995/1996 päätteeksi. Takaisin korkeimmalle sarjatasolle se nousi kaudeksi 2006/2007.


title: Fenolipunainen

text: Fenolipunainen ( CHOS) on heikko happo, jota käytetään pH-indikaattorina ja solutukimuksissa. Fenolipunainen muuttaa väriään keltaisesta punaiseksi pH:n ollessa alueella 6,6–8,0.


title: Fenolipunainen

text: Fenolipunaista käytetään lääketieteessä tutkittaessa munuaisten toimintaa kalorimetrisesti, koska se siirtyy lähes täydellisesti virtsaan . Fenolipunainen on lääketieteellisesti kiinnostava yhdiste myös siksi, että se muistuttaa rakenteeltaan niin paljon estrogeenia, että elimistön estrogeenireseptorit reagoivat siihen eli fenolipunainen toimii estrogeenin matkijana .


title: Malin Persson Giolito

text: Malin Persson Giolito (s. 1969 Tukholma) on ruotsalainen juristi ja kirjailija.


title: Malin Persson Giolito

text: Persson Gioliton omiin kokemuksiin liittyvä esikoisromaani "Molemmille poskille" ilmetyi vuonna 2008. Se on romaani naisesta, joka irtisanotaan työpaikastaan raskauden vuoksi. Persson Gioliton romaani "Suurin kaikista" palkittiin Ruotsissa vuoden 2016 parhaana rikosromaanina. Sen käännösoikeudet on myyty yli 20 maahan.


title: Malin Persson Giolito

text: Persson Giolito on opiskellut yliopistoissa Ruotsissa, Ranskassa ja Belgiassa. Hän työskenteli Pohjolan suurimmassa asianajotoimistossa Mannheimer Swartlingissa ja oli kolmatta kertaa raskaana tultuaan irtisanotuksi. Hän on myöhemmin työskennellyt EU-komissiossa Brysselissä.


title: Malin Persson Giolito

text: Persson Gioliton isä on ruotsalainen dekkarikirjailija Leif G. W. Persson. Hänen puolisonsa on Christophe Giolito, ja heillä on kolme tytärtä.


title: FK Dnipro

text: FK Dnipro (, ) on jalkapalloseura Dnipron kaupungista Ukrainasta. Se pelaa maan kolmannella sarjatasolla.


title: FK Dnipro

text: Seura perustettiin vuonna 1918 silloisessa Jekaterinoslavissa (nyk. Dnipro) nimellä BRIT ("Brjanski rabotšnyi industrialnyi tehnikum""). 1947 se yhdistyi toisen dnipropetrovskilaisjoukkueen, "Dynamon", kanssa. Historiansa saatossa seura on tunnettu myös nimillä "Petrovets" (1926—1935), "Stal" (1936—1948) ja "Metallurg" (1949—1961) ennen nykyisen nimen käyttöön ottoa vuonna 1962.


title: FK Dnipro

text: Dnipro pelasi pitkään alueellisia alasarjoja kunnes 1968 Valeri Lobanovskyi tuli seuran päävalmentajaksi ja se nousi kolmessa vuodessa Neuvostoliiton pääsarjatasolle ja ylsi 1970-luvulla kahdesti Neuvostoliiton Cupin välierävaiheeseen. 1978 Dnipro putosi pääsarjatasolta, mutta nousi takaisin kahden vuoden kuluttua. Seuran historian menestyksekkäimmät vuodet ajoittuivat 1980-luvulle, jolloin se kuului koko Neuvostoliiton kärkijoukkueisiin ja saavutti muun muassa kaksi liigamestaruutta. Seuran keskeisiin tukijoihin on kuulunut miljardööri Ihor Kolomoiskyi. Ukrainan itsenäistyttyä Dnipro ei enää kyennyt mestaruuksiin, mutta lukeutui kuitenkin pitkään sarjan kärkijoukkueisiin ja ylsi suurimpana saavutuksenaan Eurooppa-liigan finaaliin vuonna 2015. Seura ajautui kuitenkin vakavien talousvaikeuksien myötä syöksykierteeseen ja putosi keväällä 2017 pääsarjasta suoraan kolmannelle sarjatasolle, menettäen suuren osan organisaatiostaan samalle tasolle perustetulle uudelle SK Dnipro-1 -seuralle.


title: Kgalema Motlanthe

text: Kgalema Motlanthe (s. 19. heinäkuuta 1949) on eteläafrikkalainen ammattiyhdistysaktivisti, entinen apartheidin vastaisen taistelun johtaja ja ANC:n poliitikko. Syyskuussa 2008 Motlanthe valittiin Etelä-Afrikan virkaatekeväksi presidentiksi huhtikuussa 2009 pidettäviin presidentinvaaleihin asti. Toukokuusta 2009 lähtien hän on ollut Etelä-Afrikan varapresidentti.


title: Kgalema Motlanthe

text: Kouluaikanaan Motlanthe kiinnostui Steve Bikon johtamasta Musta tietoisuus -liikkeestä. Hänet pidätettiin vuonna 1967 yhdeksitoista kuukaudeksi ANC:n tavoitteiden edistämisestä ja tuomittiin kymmenen vuoden vankeusrangaistukseen vuonna 1977 apartheidin vastaisen toimintansa vuoksi. Vapauduttuaan vuonna 1987 hänet valittiin COSATU:n alaisen "National Union of Mineworkersin" pääsihteeriksi ja Cyril Ramaphosan jälkeen ANC:n pääsihteeriksi. Vuonna 2007 hänet valittiin puolueen varapuheenjohtajaksi.


title: Leif G. W. Persson

text: Leif Gustav Willy Persson (s. 12. maaliskuuta 1945 Tukholma) on ruotsalainen kriminologian professori ja kirjailija, joka on kirjoittanut dekkareita.


title: Leif G. W. Persson

text: Persson julkaisi 1970–80-lukujen taittessa kolme romaania ja keskittyi sen jälkeen 20 vuoden ajan ammattikirjallisuuteen ja elokuva- ja televisiokäsikirjoituksiin, kunnes julkaisi hyvinvointiyhteiskuntaa käsittelevän trilogian aloittavan rikosromaanin vuonna 2002.


title: Leif G. W. Persson

text: Perssonin tytär Malin Persson Giolito julkaisi esikoisromaaninsa vuonna 2008.


title: Leif G. W. Persson

text: Vuonna 1977 työskennellessään poliisihallinnossa Persson sai aikaan kohun paljastamalla oikeusministeri Lennart Geijerin yhteydet tukholmalaiseen prostituutiorinkiin. Persson erotettiin tapahtuman vuoksi poliisihallinnosta.


title: Leif G. W. Persson

text: Tapaus inspiroi Perssonin kirjoittamaan esikoisromaaninsa "Grisfesten" (suom. "Possujuhla").


title: Leif G. W. Persson

text: Perssonin teoksesta "Possujuhla" on tehty elokuva "Mannen från Mallorca" (1984). Hänen toiseen romaaniinsa "Edunsaajat" pohjaa SVT:n televisiosarja "Profitörerna" (1983). Suomentamattoman "Samhällsbärarna"-teoksen pohjalta on tehty elokuva "I lagens namn" (1986). Perssonin romaanitrilogiasta on tehty televisiosarja "Pyhiinvaeltajan kuolema" ("En pilgrim’s död"). Romaaniin "Toinen aika, toinen elämä" perustuu neliosainen televisiosarja "Neljäs mies".


title: Leif G. W. Persson

text: Yhdysvaltalainen televisiosarja "Backstrom" perustuu Perssonin romaanihenkilöön Evert Bäckströmiin.


title: Michael Larrabee

text: Michael ("Mike") Denny Larrabee (2. joulukuuta 1933 – 22. huhtikuuta 2003) oli yhdysvaltalainen yleisurheilija ja Tokion olympialaisten kaksinkertainen kultamitalisti.


title: Michael Larrabee

text: Michael Larrabee syntyi Hollywoodissa, Kaliforniassa, mutta vietti lapsuutensa saman osavaltion Venturassa. 1950-luvulla lahjakas nuori juoksija sai opiskelustipendin Etelä-Kalifornian yliopistoon, josta hän valmistui pääaineenaan geologia. Larrabee oli vuonna 1955 maailmantilaston seitsemäs ajalla 46,6. Lukuisat loukkaantumiset vaikeuttivat hänen urheilu-uraansa ja aiheuttivat hänen jäämisensä syrjään vuosien 1956 ja 1960 olympialaisista.


title: Michael Larrabee

text: Vuosi 1964 oli Larrabeen paras. Aluksi hän voitti Yhdysvaltain mestaruuden 400 metrillä. Sitten hän sivusi olympiakarsinnoissa maailmanennätystä ajalla 44,9, vaikka vaikea vatsarevähdys teki hänen jokaisesta juoksustaan tuskallisen. Larrabee pystyi vammansa takia syömään vain kevyitä aterioita parin tunnin välein. Tokiossa Larrabee oli finaalin puolimatkassa viimeisenä ja viimeisessä kaarteessa viidentenä, mutta ohitti loppusuoralla kaikki kanssakilpailijansa voittaen ajalla 45,1. Pitkässä viestissä Larrabee juoksi toisen osuuden USA:n ottaessa kultaa maailmanennätysajalla 3.00,7.


title: Michael Larrabee

text: Tokion kisojen jälkeen Larrabee työskenteli matematiikanopettajana, hoiti juomienkuljetusyritystä veljensä kanssa sekä työskenteli osa-aikaisesti Adidaksen Yhdysvaltain yleisurheiluosaston kenkäedustajana.


title: Michael Larrabee

text: Larrabee kilpaili vielä ikämiehenä ja alitti 400 metrillä ajan 49 sekuntia 16 vuotena peräkkäin. Hän harrasti myös tennistä, laitesukellusta, hiihtoa, vaeltamista ja vuorikiipeilyä.


title: Michael Larrabee

text: Larrabeen havaittiin sairastavan pitkälle edennyttä haimasyöpää vuonna 2001 ja hänelle annettiin vain muutama viikko elinaikaa. Tästä huolimatta kemoterapia auttoi ja Larrabee eli vielä kaksi vuotta. Hän kuoli kotonaan Kalifornian Santa Mariassa 69-vuotiaana.


title: Alan Lomax

text: Alan Lomax (15. tammikuuta 1915 Austin, Texas – 19. heinäkuuta 2002 Safety Harbor, Florida) oli yhdysvaltalainen folkloristi ja musiikkitieteilijä. Lomax tunnetaan erityisesti kansanmusiikin kenttätutkimuksestaan, hän äänitti tuhansia lauluja Yhdysvalloissa, Britanniassa, Irlannissa, Karibialla, Italiassa ja Espanjassa.


title: Alan Lomax

text: Alan Lomax oli musiikki- ja kansatieteen uranuurtajan John Lomaxin poika. Alan aloitti uransa 1933 isänsä kanssa äänittämällä maatyöläisten ja vankien esittämiä lauluja Texasissa, Louisianassa ja Mississippissä. Hän opiskeli filosofiaa University of Texas at Austinissa. Vuosina 1936–1942 Lomax työskenteli Yhdysvaltain kongressin kirjaston kansanmusiikin arkistossa. Tuhansien laulujen lisäksi Lomax äänitti monien tunnettujen kansanmuusikoiden haastatteluja. Näitä olivat muun muassa Woody Guthrie, Lead Belly, Muddy Waters, Jelly Roll Morton, irlantilainen laulaja Margaret Barry, skotlantilainen balladilaulaja Jeannie Robertson ja Harry Cox Norfolkista Englannista. Hänen Kongressin kirjastolle jättämässään aineistossa on 5 000 tuntia musiikkiäänitteitä, 120 000 metriä filmiä, 2 500 videonauhaa ja runsaasti muistiinpanoja.


title: Alan Lomax

text: Jouduttuaan kommunistivainojen takia FBI:n tarkkailuun Lomax muutti 1950-luvulla Lontooseen, jossa hän toimitti 18-osaisen levyantologian "Columbia World Library of Folk and Primitive Music". Palattuaan New Yorkiin vuonna 1959 hän järjesti konsertin, jossa ensi kertaa Carnegie Hallissa rock'n'rollia ja bluegrassia. Samana vuonna hän teki musiikinkeräysmatkan Yhdysvaltain etelävaltioihin yhdessä silloisen naisystävänsä folklaulaja Shirley Collinsin kanssa ja äänitti useita tunteja musiikkia esittäjinä muun muassa Almeda Riddle, Hobart Smith ja Bessie Jones. Matka huipentui Mississippi Fred McDowellin löytämiseen. Hänen löytöihinsä kuuluvat myös Muddy Waters, Jelly Roll Morton ja Lead Belly. Matkan tuloksena syntyi levykokoelma "Sounds of the South".


title: Alan Lomax

text: Lomax avusti Carl Sagania Voyagerin kultaisen levyn kokoamisessa. Kahden Voyager-luotaimen mukana vuonna 1977 lähetetty levy sisältää näytteitä Maan musiikista.


title: Alan Lomax

text: Lomax sai National Medal of Arts -palkinnon presidentti Reaganilta vuonna 1986, ja vuonna 2000 Kongressin kirjasto valitsi hänet eläväksi legendaksi ("Living Legend"). Tulanen yliopisto myönsi Lomaxille vuonna 2001 filosofian kunniatohtorin arvon.


title: Alan Lomax

text: Lomax äänitti matkoillaan myös suomensukuisia laulajia ja muusikkoja, kertoo J. Karjalainen, jolle tieto tuli hänen esiintyessään 2006 Yhdysvalloissa Lännen-Jukkana.


title: Alan Lomax

text: John Szwed on kirjoittanut ensimmäisen Lomaxin elämäkerran, "The Man Who Recorded the World", jota kriitikko luonnehtii perusteelliseksi, tasapainoiseksi ja peittelemättömäksi.


title: Awaodori

text: Awaodori-juhla () järjestetään vuosittain Bon-viikolla Tokushimassa, Tokushiman prefektuurin pääkaupungissa Shikokulla Japanissa.


title: Awaodori

text: Juhla alkaa elokuun 12. päivänä ja kestää muutaman päivän. Sen aikaan useat tanssiryhmät eri puolilta Japania saapuvat tanssimaan ja laulamaan Awaodori-laulua.


title: Manhattan (täsmennyssivu)

text: Manhattan voi tarkoittaa seuraavia asioita:


title: Esikunta

text: Esikunta (lyhenne ”E”) tarkoittaa puolustusvoimain, sotilasläänin, jonkin erikoisalan, pataljoonan tai vastaavan joukkoyksikön henkilökuntaa, joka toimii komentajan apuna. Esikunta kerää komentajalle päätöksenteossa tarvittavat tiedot, valmistelee käskyt, ohjeet ja suunnitelmat sekä välittää nämä esikunnan alaisille joukoille. Suuri esikunta jakaantuu osastoihin ja toimistoihin, pienempi pelkästään toimistoihin.


title: Esikunta

text: Asevoimien komentajan esikuntaa kutsutaan yleisesikunnaksi tai pääesikunnaksi taikka sodan aikana päämajaksi. Suurten maiden maa-, meri- ja ilmavoimilla on oma yleisesikuntansa.


title: Esikunta

text: Suomen puolustusvoimain komentajan esikuntana on vuodesta 1945 toiminut pääesikunta, jonka päällikkönä on pääesikunnan päällikkö. Rauhan aikana omia esikuntia on ilmavoimilla, maavoimilla, merivoimilla, divisioonilla, prikaateilla ja pataljoonilla.


title: Esikunta

text: Komentoesikunta on lähellä etulinjaa sijaitseva esikunnan osa, josta joukkojen komentaja johtaa taistelua. Esikunnan toinen osa, "selustaesikunta", sijaitsee kauempana taistelutoiminnasta ja huolehtii erityisesti joukkojen huollosta. Sekä komentoesikunta että selustaesikunta toimivat tarvittaessa toisen "varaesikuntana".


title: Esikunta

text: Esikuntapäällikkö ("ep") on komentajan esikunnan johtaja ja komentajan lähin apulainen. Hän toimii usein myös komentajan sijaisena tämän poissa ollessa. Esikuntapäällikkö johtaa esikunnan työtä ja esittelee komentajalle päätöksenteossa tarvittavat asiat. Esikuntapäällikkö löytyy lähes jokaisesta esikunnasta, vain aivan pienimmistä esikunnista sellainen saattaa puuttua.


title: Esikunta

text: Esikuntakomppania ("EK") on esikuntaa avustava sotilasyksikkö, johon kuuluu huolto-, kuljetus-, lähetti-, suojelu-, toimisto- ja vartiohenkilöstöä. Esikuntakomppania palvelee sekä esikunnan johtamistoimintaa että esikunnan sisäistä työskentelyä.


title: Esikunta

text: Suomen puolustusvoimissa esikuntakomppanioita on maa- ja ilmavoimissa. Aikaisemmin myös Pääesikunnan organisaatioon on kuulunut Esikuntakomppania/PE.


title: Esikunta

text: Nykyään virallisen ohjeen mukaan Suomen puolustusvoimien yksikköjen lyhenteissä ei Naton rauhankumppanuuden vuoksi ole enää pieniä kirjaimia Nato-käytänteiden mukaisesti. Näin ollen käsitteen rakentuminen ei ole visuaalisesti enää yhtä selvää kuin aikaisemmin.Jossain lyhenteissä, joissa ”E” on viimeinen kirjain, ei kirjain välttämättä tarkoita esikuntaa. Tällaisia poikkeuksia ovat olleet muun muassa


title: Škoda 105/120/130 M-sarja

text: Škoda 105/120/130 M-sarja oli Škodan vuosina 1983-89 valmistuksessa ollut uudistettu versio aiemmasta A-sarjasta. Vaikka uusi malli olikin ulkonäöltään hyvin samankaltainen edellisen sarjan kanssa, siihen tehdyt tekniset muutokset olivat suurimpia sitten ensimmäisen sarjavalmisteisen takamoottorisen Škodan, 1000MB-mallin. Uusi mallisto kattoi Mladá Boleslavissa valmistetut 105-, 120- ja 130-malliset sedanit ja Kvasinyssa tehdyn Rapidin eli 130 coupén. Mallistossa oli loppuvaiheessa myös yksipisteruiskutuksella varustettu 135Gli, joka oli Suomen ensimmäinen katalysaattoriauto. Takamoottori-Škodan seuraaja oli etuvetoinen Favorit.


title: Škoda 105/120/130 M-sarja

text: Vaikka suorituskykyarvot ovat samat kuin edeltäneen A-sarjan vastaavissa malleissa, M-sarjan Škodan moottoriin tehtiin huomattavia parannuksia. Moottoriöljyn kierrossa oli siirrytty päävirtasuodatukseen, eli kaikki voiteluöljy lukuun ottamatta jakopään ketjun voitelua, kiersi öljynsuodattimen kautta. Virranjakajan rakennetta oli uusittu. Mallin alkuvuosina tehtiin myös lukuisia muita parannuksia. Kytkinlevyn halkaisijaa kasvatettiin 180 mm:stä 190 mm:iin ja kaasuttimen malli muuttui. Samalla esiteltiin 1289 cm3:n iskutilavuudella varustettu versio 130. Iskutilavuuden kasvatus oli saatu aikaan kasvattamalla sylinterinhalkaisijaa 72 mm:stä 75,5 mm:iin. Kampiakselia oli samalla vahvistettu runkolaakerien kohdalta. Palotilat olivat entistä paremmin muotoillut ja puristussuhdetta oli kasvatettu 9,7:1:een.


title: Škoda 105/120/130 M-sarja

text: Etuakseliston raideväliä oli levennetty, ja kierukkatyyppinen ohjausvaihde oli korvattu hammastankovälityksellä. Turvallisuutta oli parannettu nivelöidyllä ohjauspylväällä, joka vähensi ohjauspyörän sisälle tunkeutumisen vaaraa törmäystilanteessa. Paremmin varustellut 120GLS- ja 130-mallien etuakselit oli varustettu erittäin tehokkailla nelimäntäisillä jarrusatuloilla.


title: Škoda 105/120/130 M-sarja

text: Raideväliä oli kasvatettu myös taka-akselilla, ja nyt myös paremmin varustelluissa sedan-malleissa oli nivelöidyt vetoakselit sekä erilainen takapyörän ripustus (kolmiotuki), jonka ansiosta pyörä ei enää pidon menetysvaiheessa "taittunut alle". Rakenteen ansiosta ajo-ominaisuudet paranivat reilusti. Jousitusta oli pehmennetty sekä edessä että takana. Valikoimaan tuli myös viisivaihteinen vaihteisto.


title: Škoda 105/120/130 M-sarja

text: Auton yleisilmettä oli ajanmukaistettu isoilla ajovaloilla ja takavaloilla, lokasuojiin integroiduilla etuvilkuilla ja muovipuskureilla. Korin osat olivat kuitenkin hyvin pitkälle samat kuin edeltäneessä mallissa.


title: Škoda 105/120/130 M-sarja

text: A-sarjasta M-sarjaan siirryttäerssä mallimerkinnät säilyivät samoina. Vaikka moottoriin tehtiin huomattavia parannuksia, niiden ominaisuudett vastasivat 105- ja 120-mallien osalta hyvin pitkälti A-sarjan teknisiä suoritusarvoja. Alla olevassa taulukossa on vastaavat 130- ja 135GLi-mallien tekniset tiedot.